title: Kiinan ympäristöpolitiikka

text: Kiinan ympäristöpolitiikka vaikuttaa koko maailman ympäristönsuojelun tilaan, sillä Kiina on maailman väkirikkain maa ja nopeimmin kasvavia talouksia. Toistaiseksi Kiinan kehityksessä talous on ohittanut ympäristönsuojelun, vaikka ympäristöasiantuntijoiden mukaan ennakkoon puhdistaminen on useimmiten halvempaa kuin levinneiden ympäristöhaittojen korjaaminen. Maailmanpankin mukaan Kiinan ympäristön pilaantumisen kustannukset maksavat arviolta 8-12 % Kiinan BKT:stä.


title: Kiinan ympäristöpolitiikka

text: Valtion ympäristöhallinnon mukaan Kiinan luonnonvarat ovat riittämättömät sen väestölle, joet ovat saastuneet, 1/3 maasta happamoitunut ja eroosio ja vesipula ovat ongelmia. Kiinan energiasta noin 80 % on hiiltä, joka on saastuttavin energiamuoto ilmastonmuutoksen, luonnon ja hengitysilman kannalta. Xinjiangin alueella Tiibetin läheisyydessä on lisäksi tehty ydinasekokeita. Kiina on kuitenkin ratifioinut Kioton sopimuksen ja maassa on runsaasti kansallispuistoja.


title: Kiinan ympäristöpolitiikka

text: Ruotsin ulkopoliittisen instituutin tutkijan Johan Lagerkvistin mukaan, jos Kiinaa ei saada mukaan ilmastopolitiikkaan, ilmastonmuutosta ei voi ohjata. Kiinan teollistuminen ja kaupungistuminen kuluttavat merkittävästi maailman luonnonvaroja. Tosiasiallisesti länsimaiden poliitikot, yritykset ja kuluttajat ovat osallisia Kiinan teollistumiseen.


title: Kiinan ympäristöpolitiikka

text:
Maon aikana ei ollut ympäristötietoisuutta. 1950-60 luvuilla Kiina pyrki nopeaan teollistumiseen, jossa suhdetta luontoon kuvaavat kehotukset: " ”Ihmisen tulee valloittaa luonto.” " ja "”Taistelu luontoa vastaan antaa loppumatonta iloa.” " Ympäristötietoisuuden lisääminen on keskeinen haaste ympäristöpolitiikan toteutumisen kannalta. Ongelmallista on myös, että Kiinan eri alueet eroavat toisistaan tietojen ja tietoisuuden suhteen. Lehdistöllä on yhä vaikeuksia raportoida ympäristöongelmista. Ympäristötietoisuuden kasvu ja keskustelun vapautuminen aiheesta saattavat lisätä maan demokratisoitumista muillakin aloilla.
Kiinan ympäristöhaasteet ovat valtavat. Kiinan ympäristöviranomaisten mukaan 1/4 kiinalaisista juo saastunutta vettä, 1/3 väestöstä hengittää vakavasti saastunutta ilmaa ja 70 % syöpätapauksista on ympäristösaasteista. Kiinan ilmastokaasupäästöt ovat maailman suurimpia. 300 kaupungissa on vakava vesipula. Joista 70 % on vakavasti saastuneita. Kiinalaisista eläinlajeista 385 on vaarassa kuolla sukupuuttoon.
Kiinan valtion ympäristöhallinto SEPA perustettiin vuonna 1999. Pan Yue mukaan (SEPA) Kiinan luonnonvarat ovat riittämättömät maan väestön elättämiseen, joet ovat vahvasti saastuneita, kolmasosa maasta happamoitunut ja eroosio ja vesipula kasvavia ongelmia.


title: Kiinan ympäristöpolitiikka

text: Kiina julkaisi enimmäisenä kehitysmaana kansallisen ilmastosuunnitelman 4.6.2007. Talouskehityssuunnitelma 2006-2010 sisältää energiansäästö- ja ympäristötavoitteita, kuten energiankulutuksen 20 % lasku BKT:n verrattuna vuoteen 2010 mennessä.


title: Kiinan ympäristöpolitiikka

text:
Vuosina 1998-2002 Kiina käytti 1,3 % BKT:stä ympäristönsuojeluun (70 mrd. $). Ympäristöhallinnolla on yhä heikot resurssit vaikuttaa valtionyritysten ja yksityisten yritysten päästöihin.
Lainsäädännön paikallista toteutumista ja valvontaa voi heikentää myös korruptio, lehdistövapauden ja ihmisoikeuksien rajoittaminen.


title: Kiinan ympäristöpolitiikka

text: SEPA:n mukaan 2/3-osassa Kiinan kaupungeista (400/600) oli vesipula vuonna 2007. Käytössä olevat pohjavesivarat ovat entistä syvemmällä. Tilastojen mukaan kaupungeissa vedenkulutus on kaksinkertainen maaseutuun verrattuna. Pohjois-Kiinassa maataloudella on huomattava vesipula, mikä lisää muuttoa kaupunkeihin. Kiinan hallitus on ehdottanut pohjoisen vesipulan ratkaisuksi kääntää osan Jangtse-joesta. Projekti on ongelmallinen ja kallis.


title: Kiinan ympäristöpolitiikka

text: Suurin osa jätevedestä johdetaan puhdistamattomana vesistöön.


title: Kiinan ympäristöpolitiikka

text: Kolmen rotkon padon rakennusta hoitaa Huangeng Power. Yrityksen johtaja on pääministerin poika Li Xiaopeng. Padon rakennusta on arvosteltu ekologisista, ihmisoikeus- ja taloudellisista syistä.1,3 miljoonaa ihmistä on joutunut jättämään kotinsa padon takia. Padon rakentamista kuvaava filmi (San xia hao ren; Stilla liv) voitti kultaisen leijonan Venetsiassa vuonna 2006.


title: Kiinan ympäristöpolitiikka

text: Hiilenpoltto aiheuttaa merkittäviä ilmanpäästöjä ja lisää hengityselinsairauksia. Kiina kärsii savusumusta, joka on osa laajempaa Aasian savusumualuetta.


title: Kiinan ympäristöpolitiikka

text: Kiinan lössiylänkö on hyvin altis eroosiolle. Kiinan lössiylänkö muodostui 2,4-1,7 miljoonaa vuotta sitten suurien jäätiköiden liikkeestä ja tuulista. Keskipaksuus on 150 metriä. Alue on Ranskan kokoinen seuraavien provinssien alueella: Gansu, Ningxia ja Shanxi (osia Qinghai, Sisä-Mongolia, Henan). Kiina aloitti vuonna 1997 Herculean –puunistutuskampanjan. Armeija istuttaa miljoonia puuntaimia joka kevät aavikoitumisen ja eroosion estämiseksi.


title: Kiinan ympäristöpolitiikka

text: Yli 40 % Kiinasta on autiomaata. 2000-luvun lopussa Kiinan aavikoituminen laajeni 3 600 km vuodessa. Gobin autiomaa on 150 km Pekingistä. Pohjois-Kiinan metsäkato ja aavikoituminen aiheuttavat hiekkamyrskyjä Pekingiin. Kiinalaiset arvioivat, että miljoona tonnia Gobin hiekkaa kulkeutuu Pekingiin vuosittain. Kiinan hiekkamyrskyt ulottuvat USA:n asti.


title: Kiinan ympäristöpolitiikka

text: Hiilikaivosalueilla Shanxi ja Ningxia hiili sisältää paljon arsenikkia, joka kulkeutuu veteen ja vapautuu poltettaessa esimerkiksi luola-asuntojen huoneilmaan. Puhdistamattoman arsenikkiveden pitkäaikainen käyttö voi johtaa syöpään. UNICEF avustaa paikallisia viranomaisia veden puhdistuksessa.


title: Kiinan ympäristöpolitiikka

text: YLE:n uutisten mukaan vuoden 2008 alusta Kiinan bensiinin ja dieselin piti täyttää EU:n Euro IV-standardin normit.


title: Kiinan ympäristöpolitiikka

text: Vuoden 2003 lopussa Kiinassa oli 24 miljoonaa henkilöautoa. Tilastokeskuksen mukaan vuonna 2002 Suomessa oli 2,5 miljoonaa autoa. Jos Kiinassa olisi henkeä kohti sama autotiheys kuin Suomessa, autoja olisi 600 miljoonaa. Shanghai on rajoittanut autoistumista, toisin kuin muut kaupungit.


title: Kiinan ympäristöpolitiikka

text: Worldwatch instituutin mukaan 80 % Kiinan energiasta oli hiiltä vuonna 2007. Hiili on halvin ja saastuttavin energiamuoto. Maailmanpankin mukaan Kiinassa on 16 maailman 30:stä saastuneimmasta kaupungista. Virallisten lukujen mukaan 400 000 ihmistä kuolee vuosittain ilmansaasteiden vuoksi.


title: Kiinan ympäristöpolitiikka

text: Hiiliriippuvuus on kasvava ongelma. Johan Lagerkvistin mukaan hiiliyritykset pelottelevat mafiahenkisesti lehtimiehiä ja paikallisia ihmisiä vaikenemaan kaivosten sääntörikkomuksista. Pohjois-Kiinassa on suuret hiilivarat.


title: Kiinan ympäristöpolitiikka

text: Kiinan öljy- ja maakaasuvarat ovat ehtymässä. 1950- ja 1960-luvulla öljyä vietiin muihin sosialistimaihin. Koska Kiinan omat öljyvarat hupenevat, Kiinan öljyyritykset ostavat kansainvälisiä öljyesiintymiä ja etsintäyrityksiä ympäri maailmaa. Kiinalaiset etsivät öljyä 44 maassa. Kiina tekee kauppaa myös niiden maiden kanssa, jotka länsimaiset yritykset kiertävät: Sudan, Angola, Venezuela ja Burma. Valtion öljy-yrityksiin sisältyy: PetroChina, Sinopec ja CNOOC.


title: Kiinan ympäristöpolitiikka

text: Kiinassa on 119 kansallispuistoa ja 30 UNESCO:n suojelualuetta.


title: Kiinan ympäristöpolitiikka

text: Lokakuussa 2005 Songhua-jokeen virtasi sata tonnia betseeniyhdisteitä. Vettä käyttävät miljoonakaupungit Jilin, Harbin ja venäläiskaupunki Habarovsk. Viranomaiset kehottivat salaamaan myrkkypäästön. Päästö syntyi kemiantehtaan räjähdyksestä. Se sisälsi eri syöpää aiheuttavia betseenijohdannaisia (bentseeni, nitrobentseeni, aniliini ja ksyleeni). Kun 80 km:n myrkkylautta saapui 9 miljoonan Harbinin kaupunkiin, viranomaiset sanoivat sulkevansa vesijärjestelmän kunnostustöiden vuoksi. 90 % asukkaista sai juomavetensä joesta.


title: Kiinan ympäristöpolitiikka

text: Ekologinen balanssi ilmeni, kun linnut, jotka söivät sadon hävitettiin. Seurauksena haitalliset hyönteiset lisääntyivät siten, että ne tuhosivat sadon.


title: Kiinan ympäristöpolitiikka

text: Kiina on tehnyt vähintään 64 ydinkoetta 16. lokakuuta 1964 lähtien. Kiinan koealue on Lop Norissa Xinjiangin alueella, Tiibetin läheisyydessä. Alue on uiguurien kotiseutua. Aluetta käytetään myös radioaktiivisten aineiden dumppaukseen. Ulla Klötzerin mukaan alueella on ekologinen katastrofi radioaktiivisuuden vuoksi. Uiguurien mukaan leukemia on seitsemän kertaa yleisempää kuin muualla Kiinassa. Uiguurit ovat protestoineet kokeita vastaan.


title: Kiinan ympäristöpolitiikka

text: Kiina on ratifioinut Kioton sopimuksen, mutta se ei velvoita Kiinaa vähentämään kasvihuonekaasujen päästöjä ennen vuotta 2012.


title: Markku Ruotsila

text: Markku Ruotsila (s. 1. maaliskuuta 1969) on Pohjois-Amerikan kirkkohistorian dosentti Helsingin yliopiston teologisessa tiedekunnassa ja Yhdysvaltain ja Ison-Britannian historian dosentti Tampereen yliopistolla. Hän on ennen muuta yhdysvaltalaiseen aate-, kirkko- ja poliittiseen historiaan erikoistunut historioitsija, joka on julkaissut laajalti varsinkin angloamerikkalaisen antikommunismin, konservatismin ja fundamentalismin historiasta.


title: Markku Ruotsila

text: Ruotsila väitteli tohtoriksi Cambridgen yliopistossa vuonna 1999 ja on sen jälkeen toiminut myös vierailevana Fellow'na Oxfordin yliopiston Rothermere American Institutessa, Suomen Akatemian tutkijana ja vierailevana tutkijana New Yorkin yliopiston Center for the United States and the Cold War -tutkimuskeskuksessa. Hän on luennoinut useissa suomalaisissa ja kansainvälisissä yliopistoissa ja esiintynyt asiantuntijana lukuisissa televisio- ja radio-ohjelmissa.


title: Markku Ruotsila

text: Ruotsilan väitöskirja "The Origins of Anglo-American Anti-Bolshevism, 1917-21" (Cambridge, 1999) kuului vertailevan transatlanttisen aate- ja poliittisen historian alaan. Sen muokattua ja laajennettua versiota "British and American Anticommunism Before the Cold War" (2001) käytetään laajalti eri yliopistojen (muun muassa Cambridgen) kurssimateriaalina. Vertailevaa antikommunismin tutkimusta edustavat myös Ruotsilan myöhemmät monografiat "Churchill ja Suomi" (2002), "Churchill and Finland" (2005) sekä "John Spargo and American Socialism" (2006). Viimeksi mainittu teos on Yhdysvaltain sosialistisen liikkeen ja sosialistisen antikommunismin varhaishistorian yleisesitys, joka lähestyy aihepiiriä 1900-luvun alkupuoliskon johtavan amerikkalaisen revisionistisosialistin John Spargon elämäntarinan kautta.


title: Markku Ruotsila

text: Antikommunismin historian lisäksi Ruotsila on julkaissut monografioita ja tutkimusartikkeleita yhdysvaltalaisen ja brittiläisen fundamentalismin ja herätyskristillisyyden historiasta. Kirkkohistoriassa hänen erityisen huomion kohteena ovat olleet evankelis-fundamentalististen kirkkoryhmien ja Yhdysvaltain ulkopolitiikan suhde sekä brittiläisen konservatismin ja uskonnollisuuden yhtymäkohdat. Hänen suomenkielinen yleisesityksensä Yhdysvaltain modernin kristillisen oikeiston opista ja historiasta ilmestyi vuonna 2008, samoin Georgetown University Pressin julkaisema monografia "The Origins of Christian Anti-Internationalism", joka tarkkaa Yhdysvaltain evankelis-fundamentalistisen liikkeen suhtautumista kansainvälisiin järjestöihin ja roolia Yhdysvaltain modernin ulkopolitiikan muokkautumisessa. Vuonna 2014 Ruotsilalta julkaistiin uusi tutkimus "Uskonnollinen vasemmisto Yhdysvalloissa: historia, oppi ja politiikka" ja vuonna 2015 Oxford University Pressin kustantama "Fighting Fundamentalist: Carl McIntire and the Politicization of American Fundamentalism". Tämä tutkimus tarjoaa uuden, tavanomaista pidemmän aikavälin tulkinnan yhdysvaltalaisen kristillisen oikeiston syntyhistoriasta.


title: Markku Ruotsila

text: Ruotsilan tutkimusartikkeleita ovat julkaisseet muun muassa yhdysvaltalaiset ja suomalaiset tieteelliset julkaissut.


title: Markku Ruotsila

text: Ruotsila tukee Israelin valtion oikeutta omaan maahansa. Hän vastustaa aborttia ehdottomasti, mutta ei pidä abortin kieltämistä käytännössä toimivana ratkaisuna tämän päivän Suomessa. Hän kannattaa Yhdysvaltain kristillisen oikeiston hahmottelemaa ja George W. Bushin ajamaa mallia aborttien määrän vähentämiseksi.


title: Ari Wirta

text: Ari Tapani Wirta (3. elokuuta 1960 Turku) on suomalainen näyttelijä, näytelmäkirjailija, ohjaaja ja draamakasvattaja. Hän on tehnyt myös muutamia äänirooleja dubbaamalla piirrossarjoja.


title: Ari Wirta

text:
Valikoituja rooleja
suom. Jussi Tuominen: Oi, ihana toukokuu (2012)
Astrid Lindgren: Ronja - Ryövärintytär (2013)


title: Sojuzmultfilm

text: Sojuzmultfilm () on maailman suurimpiin kuuluva venäläinen animaatiostudio. Se perustettiin Moskovassa 10. kesäkuuta 1936 nimellä Sojuzdetmultfilm (), mutta jo seuraavana vuonna nimi vaihdettiin nykyiseksi. Studio on tuottanut 1 530 elokuvaa piirros-, pala-, ja nukkeanimaatiotekniikoilla. Vaikka suuri osa tuotannosta onkin suunnattu lapsille, on hyvänä esimerkkinä yhteiskuntakriittinen Erään rikoksen tarina selvästi aikuisemmalle yleisölle suunnattu. Studiota arvostetaankin juuri sen monipuolisuuden vuoksi. Suurin osa elokuvista on lyhytanimaatioita, mutta studio on tuottanut myös joitakin pitkiä elokuvia.


title: Sojuzmultfilm

text: Neuvostoliiton romahtamisen jälkeen suurin elokuvaprojekti on ollut 78-minuuttinen nukkeanimaatio Gofmaniada, joka perustuu E. T. A. Hoffmannin teksteihin. Se tullaan julkaisemaan mahdollisesti 2016 tai 2017.


title: Aurinkokuningas tanssii

text: Aurinkokuningas tanssii ("Le Roi danse") on belgialaisen elokuvaohjaajan Gérard Corbiaun ohjaama ranskankielinen elokuva, joka sai ensi-iltansa vuonna 2000. Elokuvan käsikirjoitus perustuu Phillippe Beaussantin tekemään säveltäjä Lullysta kertovaan elämäkertaan "Jean-Baptiste Lully, Lully ou le musicien du soleil" (1992).


title: Aurinkokuningas tanssii

text:
Elokuvassa on Lullyn säveltämällä barokkimusiikilla hyvin keskeinen sija. Se toimii monessa kohtauksessa keskeisessä roolissa, onhan elokuvan perustana toiminut Lullyn elämästä kertova kirja. Elokuva luokitellaan usein pukudraamaksi ja historialliseksi elokuvaksi.
Ranskan kuningas Ludvig XIV tiesi neljätoistavuotiaana hallitsevansa jonain päivänä valtakuntaansa, mutta hän tiesi myös, että jotkut hänen ympärillään tekivät kaikkensa estääkseen hänen tulevan hallitsemisensa. Tanssin avulla, jossa nuori kuningas osoitti suurta kyvykkyyttä ja lahjakkuutta, ja eritoten Lullyn hänelle säveltämän musiikin avulla hän osoitti kykynsä ensiksi itselleen ja samalla myös kaikille muille.


title: Aurinkokuningas tanssii

text: Ludvigista tuli kansan käsityksissä aurinkokuningas. Lully ja Molière nostivat kuninkaan myötä tanssin ainakin hallitsemisen tasolla asti.


title: Aurinkokuningas tanssii

text: Lully hallitsi musiikissa kuten hänen kuninkaallinen isäntänsä hallitsi poliittista maailmaa. Hän oli hullun lailla rakastunut kuninkaaseen platonisesti ja uskoi, että kuningas ei selviytyisi ilman hänen läsnäoloaan ja myötävaikutustaan. Sokeutuminen sai kuitenkin Lullyn katoamaan historian hämäriin.


title: Jukka Packalen

text: Jukka Packalen (s. 1966) on suomalainen traumatisoitumisen kokemusasiantuntija, muusikko ja musiikkituottaja ja verkkopalveluiden kehittämisen alkuvaiheesta asti mukana ollut IT-asiantuntija.


title: Jukka Packalen

text: Packalen on opiskellut studiotuottamista, kitaraa ja improvisointia Berklee College of Musicissa sekä Swarnabhoomi Academy of Musicissa. Molemmat korkeakoulut ovat myöntäneet Packalenille suoritusperustaisen stipendin opiskelua varten. Packalenia ovat opettaneet useat kuuluisat muusikot ja tuottajat kuten Ron Thal, Tom Quayle, Mattias Eklundh, Gary Burton, Prapancham Ravindran, Michael Williams, Rick Peckham, Erik Hawkins ja Daniel Thompson. Packalenin yhtyeitä kitaristina ja basistina ovat muun muassa Trout Qt, Strawberry Love Band, Kumina.org ja Baysix.


title: Jukka Packalen

text: Packalenin fyysiset ja nettituotannot sisältävä ääniteluettelo on julkaistu hänen kotisivuillaan.


title: Jukka Packalen

text: Packalen on toiminut aiemmin projektinhallinnan konsulttina ja kouluttajana, ja hän on kommentoinut julkisuudessa IT-alan projektikulttuurin kehittymättömyyttä. Tietoviikko-lehti on kuudesti maininnut Packalenin Suomen sadan vaikutusvaltaisimman tietotekniikkavaikuttajan listalla. Packalen asuu Helsingissä.


title: Miek van Geenhuizen

text: Marianne ”Miek” Antoinette van Geenhuizen (s. 17. joulukuuta 1981 Eindhoven) on alankomaalainen maahockeypelaaja ja olympiavoittaja, joka pelaa hyökkääjänä. Hän edustaa Amsterdamsche Hockey & Bandy Clubia, jota ennen hän on pelannut mm. Oranje Zwartissa ja HC Den Boschissa.


title: Miek van Geenhuizen

text: Maajoukkueessa van Geenhuizen on ollut mukana voittamassa kahta olympiamitalia: kultaa Pekingistä 2008 ja hopeaa Ateenasta 2004. Lisäksi hän on voittanut kaksi mitalia MM-kisoista, yhden EM-kisoista sekä neljä Champions Trophysta.


title: Wieke Dijkstra

text: Wieke Dijkstra (s. 19. kesäkuuta 1984 Amsterdam) on alankomaalainen maahockeypelaaja ja olympiavoittaja, joka pelaa keskikentällä. Hän edustaa Larenia.


title: Wieke Dijkstra

text: Maajoukkueessa Dijkstra pelaa enimmäkseen puolustajana. Hän on voittanut joukkueessa yhden olympiakullan Pekingistä 2008, kultaa MM-kisoista, hopeaa EM-kisoista sekä kultaa ja pronssia Champions Trophy-kilpailusta.


title: Simpeleen Urheilijat

text: Simpeleen Urheilijat (lyhenne SiU) on vuonna 1936 perustettu urheilun yleisseura Simpeleeltä, Rautjärveltä. Seuralla on hiihto-, jalkapallo-, jääkiekko-, kuntoliikunta-, naisliikunta- ja yleisurheilutoimintaa.


title: Simpeleen Urheilijat

text: Simpeleen Urheilijoiden menestynein hiihtäjä on kolminkertainen olympiavoittaja ja maailmanmestari Marja-Liisa Kirvesniemi. Marja-Liisa ja Harri Kirvesniemen tytär Anita Kirvesniemi on saavuttanut seuran väreissä isänsä valmennuksessa nuorten SM-mitaleita. Vuonna 2006 seura järjesti Simpeleellä nuorten SM-hiihdot.


title: Simpeleen Urheilijat

text: Jalkapallossa Simpeleen Urheilijoilla on laaja-alaista edustus- ja junioritoimintaa. Miesten edustusjoukkue pelaa Kaakkois-Suomen nelosessa.


title: Simpeleen Urheilijat

text: Parhaimmillaan SiU pelasi Suomensarjassa (nykyinen Ykkönen) kausilla 1938–1939. Kaudella 1996 joukkue käväisi Kakkosessa. Kaudeksi 2011 SiU putosi kolmosesta Neloseen.


title: Simpeleen Urheilijat

text: Suomen maajoukkuetta 42:ssa maaottelussa, mukaan lukien vuoden 1936 Berliinin olympialaisissa, edustanut Arvo Närvänen pelasi Simpeleen Urheilijoiden edustusjoukkueessa kaudet 1937-1939 . "Ati" Närvänen siirtyi Simpeleelle Viipurin Susista; hänet tunnettiin lempinimillä "(Viipurin) Keisari" ja "Karjalan Kuningas".


title: Simpeleen Urheilijat

text: SiU:n edustusjoukkueessa ja nuorten maajoukkueessa pelannut maalivahtilupaus Jesse Joronen siirtyi kauden 2009 jälkeen SiU:sta Fulhamiin, Englantiin.


title: Simpeleen Urheilijat

text: 2000- ja 2010-luvuilla yleisurheilussa Simpeleen Urheilijoiden menestyneimpiä urheilijoita ovat olleet maajoukkuetason pituushyppääjä Marika Partinen, seitsenottelija Elisa Kirvesniemi ja keihäänheittäjä Heidi Nokelainen.


title: Maartje Goderie

text: Maartje Goderie (s. 5. huhtikuuta 1984 's-Hertogenbosch) on alankomaalainen maahockeypelaaja ja olympiavoittaja, joka pelaa hyökkääjänä. Hän edustaa HC Den Boschia.


title: Maartje Goderie

text: Maajoukkueessa Goderie on ollut voittamassa olympiakultaa Pekingissä 2008. Lisäksi hän on ollut voittamassa MM-kisoja 2006, EM-kisoja 2005 sekä Champions Trophya 2004, 2005 ja 2007. Vuonna 2005 WorldHockey valitsi Goderien vuoden nuoreksi pelaajaksi.


title: Suojaan

text: Suojaan on suomalaislaulaja Anneli Mattilan debyyttialbumi. Se julkaistiin vuonna 2005. Albumi nousi Suomen virallisen listan sijalle 17.


title: Laulun lahjan sain

text: Laulun lahjan sain on suomalaislaulaja Anneli Mattilan toinen albumi. Se julkaistiin vuonna 2006. Albumi ylsi Suomen virallisen listan sijalle 16.


title: Luottaa huomiseen

text: Luottaa huomiseen on suomalaislaulaja Anneli Mattilan kolmas albumi. Se julkaistiin vuonna 2007.


title: Luottaa huomiseen

text: Albumi nousi Suomen virallisen listan sijalle 21.


title: Soita mulle

text: Soita mulle on suomalaislaulaja Anneli Mattilan neljäs ja viimeisin albumi. Se julkaistiin vuonna 2008.


title: Soita mulle

text: Albumi nousi Suomen virallisen listan sijalle 18.


title: Denis Kornilov

text: Denis Kornilov (s. 17. elokuuta 1986 Gorki) on venäläinen mäkihyppääjä.


title: Denis Kornilov

text: Kornilovin paras henkilökohtainen sijoitus maailmancupin kilpailuissa on viides sija, johon hän kykeni kolmesti kaudella 2007/2008. Arvokisoissa Kornilov on edustanut maataan 2005 Oberstdorfin MM-kisoista lähtien. Hänen paras henkilökohtainen arvokisasaavutuksensa on 23. sija normaalimäen kilpailussa 2007 Sapporossa.


title: Denis Kornilov

text: Vuonna 2007 Torinon olympiamäkikeskuksessa Pragelatossa käydyissä universiadeissa Kornilov voitti kultaa suurmäestä ja sijoittui pronssille normaalimäen kilpailussa.


title: Angie Skirving

text: Angela "Angie" Lambert (omaa sukua Skirving, s. 1. helmikuuta 1981 Toowoomba) on australialainen maahockeypelaaja ja olympiavoittaja. Hän voitti kultaa Sydneyn olympialaisissa 2000. Lisäksi hän on ollut voittamassa sekä kultaa, hopeaa että pronssia Champions Trophyssa. Kansainyhteisön kisoissa hän voitti kultaa vuonna 2006. Vuonna 2001 Skirving valittiin WorldHockeyn vuoden nuoreksi pelaajaksi.


title: Bruno Taajamaa

text: Bruno Taajamaa (s. 1948 Kuopio) on suomalainen lääkäri ja tietokirjailija. Taajamaa valmistui lääketieteen tohtoriksi vuonna 1981 Helsingin yliopistosta ja on toiminut sen jälkeen yksityislääkärinä. Lääkintöneuvoksen arvonimen hän sai vuonna 2006.


title: Bruno Taajamaa

text: Tieteellisissä julkaisuissaan Taajamaa on käsitellyt lääketieteellistä informaatiota, tiedon perillemenoa ja hoitomyönteisyyttä.


title: Bruno Taajamaa

text: Taajamaa toimii myös kustannusalalla ja omistaa kustannusyritys Recallmed Oy:n. Taajamaa on ollut kansainvälisen suomalaisen golflehden FGF – Finnish Golf Finland vastaava päätoimittaja vuodesta 1989.


title: Bruno Taajamaa

text: Bruno Taajamaa on toinen kahdesta suomalaisjäsenestä The Royal and Ancient Golf Club of St Andrewsissa, joka maailman vanhimpana ja arvostetuimpana golfklubina mm. säätelee golfin sääntöjä ja päättää golfvälineiden kelpoisuudesta yms.


title: Bruno Taajamaa

text: Hän on ainoana maailmassa pelannut kaikki Skotlannin golfkentät (n. 600). Aiheesta hän on julkaissut kirjan "Well over 500" (2000). Taajamaa on pelannut maailmalla kaikkiaan yli 1200 eri golfkenttää, mm. kaikki Belgian golfkentät. Hänen teoksensa "Open Golf" (2006) kertoo mm. näistä golfkokemuksista.


title: Santa Maria in Aracoeli

text: Santa Maria in Aracoeli on kirkko Capitoliumin alueella Roomassa. Se on rakennettu paikalle, jolla legendan mukaan Tiburin sibylla ennusti Kristuksen tulon Augustukselle juuri ennen tämän kuolemaa. Paikalle on haudattu aikojen saatossa Pyhä Helena, jonka poika oli ensimmäinen kristillinen keisari, Konstantinus Suuri. Paikalla oli Rooman tasavallan aikaan Juno Monetan temppeli, jonka raunioille rakennettiin kristillinen luostari 500-luvulla. Fransiskaanimunkit aloittivat kirkon rakentamisen 1200-luvun lopulla. Kirkosta tuli valmistuttuaan kaupungin hengellinen ja maallinen keskus. Nykyään kirkko on yksi Rooman suosituimmista nähtävyyksistä.


title: Jamie Redknapp

text: Jamie Redknapp (s. 25. kesäkuuta 1973 Barton-on-Sea, Hampshire) on englantilainen entinen jalkapalloilija, pelipaikaltaan keskikenttäpelaaja.


title: Jamie Redknapp

text: Redknapp pelasi uransa alkuaikoina Tottenhamin nuorten joukkueissa. Ensimmäisen ammattilaissopimuksensa hän teki vuonna 1989 isänsä Harry Redknappin valmentaman Bournemouthin kanssa.


title: Jamie Redknapp

text: Parhaimmat, vaikkakin lukuisten loukkaantumisten varjostamat, vuotensa Redknapp pelasi Liverpoolissa. Hän tuli Anfieldille 17-vuotiaana tammikuussa 1991 350 000 punnan siirtosummalla, mikä oli tuolloinen ennätyssuma ikäisestään pelaajasta. Redknapp debytoi Graeme Sounessin valmentaman Liverpoolin edustusjoukkueessa puoli vuotta myöhemmin UEFA Cupin ottelussa Auxerreä vastaan. Parin vuoden ajan lähinnä penkinlämmittäjänä toiminut Redknapp vakiinnutti paikkansa punaisten keskikentän keskustassa Sounessin vuonna 1994 päättyneen valmentajakauden loppuaikoina. 1995 hän pääsi juhlimaan liigacupin voittoa.


title: Jamie Redknapp

text: 1990-luvun loppupuoli oli hyvin rikkonaista aikaa Redknappin uralla loukkaantumisten takia. Lähes puolen vuosikymmenen ajan hän pelasi vain noin puolessa otteluista kautta kohden. Kauden 1999/2000 alussa Redknapp nimitettiin punaisten kapteeniksi, mutta polvivamma pakotti hänet olemaan sivussa suurimman osan kaudesta. Polvi leikattiin Amerikassa ja sairauslomalla ollut Redknapp joutui jäämään pois seuraavan kauden huipentaneesta FA Cupin voitokkaasta loppuottelusta, jossa hän kuitenkin pääsi kapteenina hakemaan voittopystin. Redknapp palasi pelikentille ennen kautta 2001/2002 järjestetyllä Aasian kiertueella, missä hänen peliesityksensä olivat varsin lupaavia. Iloa ei kuitenkaan kestänyt kauan, kun hän jälleen loukkaantui. Lokakuussa 2001 saavutettu 2-0-voitto Charltonia vastaan jäi Redknappin viimeisseksi otteluksi Liverpool-paidassa. Vaikka loukkaantumiset estivät Redknappin lopullisen läpimurron Liverpoolissa, on hän yhä todella suosittu henkilö joukkueen kannattajien keskuudessa.


title: Jamie Redknapp

text: Redknappin lähdettyä Liverpoolista hänen uudesta osoitteestaan liikkui monenlaisia huhuja. Lopulta huhtikuussa 2002 hän siirtyi kasvattajaseuraansa Tottenhamiin vapaalla siirrolla. Rednkapp nousi nopeasti pohjoislontoolaisjoukkueen kapteeniksi, mutta pelasi kahden ja puolen vuoden aikana vain 49 ottelua ja teki neljä maalia. Viimeiset viisi kuukautta hän vietti isänsä valmentamassa Southamptonissa ennen lopettamistaan loukkaantumisten takia kesällä 2005 vain 32 vuoden iässä.


title: Jamie Redknapp

text: Englannin maajoukkueessa Redknapp pelasi kaikkiaan 17 ottelua, joissa hän teki yhden maalin. Ensimmäisen A-maaottelunsa hän pelasi syksyllä 1995 Kolumbiaa vastaan. Ottelussa syntyi myös eräs Redknappin uran ikimuistosimmista hetkistä maajoukkueessa, kun Kolumbian maalivahti René Higuita torjui hänen kaukolaukauksensa "skorpionityylillä". Loukkaantumiset varjostivat merkittävällä tavalla myös Redknappin maajoukkueuraa. Vammojensa takia hän joutui jäämään pois niin 1998 Ranskan MM-kisoista kuin 2000 Hollannin ja Belgian EM-kisoistakin.


title: Einar Johansson

text: Einar Vilhelm Johansson (6. syyskuuta 1885 Vaasa – 24. marraskuuta 1959) oli suomalainen jääkärimajuri. Hänen vanhempansa olivat kauppias Karl Magnus Johansson ja Anna Vilhelmina Enqvist. Hänet vihittiin avioliittoon vuonna 1922 Judith Elisabeth Blomqvistin kanssa.


title: Einar Johansson

text: Johansson kirjoitti ylioppilaaksi Vaasan ruotsalaisesta lyseosta vuonna 1904 ja liittyi Pohjalaiseen osakuntaan. Opintojaan hän jatkoi Helsingin yliopiston lainopillisessa tiedekunnassa vuosina 1904–1905 ja Teknillisen korkeakoulun koneinsinööriosastolla vuosina 1905–1911 ja suoritti diplomi-insinööritutkinnon vuonna 1911. Opintojaan hän täydensi kutomateollisuuden ammattikoulussa (Höhere preussische Fachschule für Textilindustrie) Gladbachissa vuonna 1912 ja Hannoverin teknillisessä korkeakoulussa vuonna 1914.


title: Einar Johansson

text: Johansson liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 55 muun miehen kanssa 25. helmikuuta 1915. Hänet sijoitettiin joukon 2. komppaniaan. Myöhemmin 6. marraskuuta 1915 hänet sijoitettiin Kuninkaallisen, Preussin Jääkäripataljoona 27:n 3. komppaniaan. Hän otti osaa taisteluihin ensimmäisessä maailmansodassa Saksan itärintamalla Misse-joella Riianlahdella, Schmardenissa ja Aa-joella. Hän hoiti myös pataljoona muonitusupseerin tehtäviä.


title: Einar Johansson

text: Johansson saapui Suomeen (Vaasaan) jääkäreiden pääjoukon mukana kapteeniksi ylennettynä 25. helmikuuta 1918. Hänet komennettiin Suomen sisällissotaan huolto-osaston päälliköksi 1. jääkäriprikaatin esikuntaan. Hän otti osaa sisällissodan taisteluihin Tampereella ja Viipurissa.


title: Einar Johansson

text: Sisällissodan päätyttyä Johansson siirtyi 6. toukokuuta 1918 alkaen päämajaan, jonka nimi muutettiin myöhemmin Yleisesikunnaksi ja hän työskenteli kulkulaitos- ja etappiosastolla, josta hän erosi 1. lokakuuta 1919 ja siirtyi Helsinkiin insinööriksi Ab. Max Schiller & co:n palvelukseen, josta hän siirtyi 1. helmikuuta 1921 Oy Suomen ampumatarvetehtaan toimitusjohtajaksi ja edelleen 1. lokakuuta 1924 alkaen Ab Sandman & co:n myyntipäälliköksi ja viimein Oy Suomen puhallintehtaan palvelukseen.


title: Einar Johansson

text: Johansson osallistui talvisotaan 5. Divisioonan aseupseerina osallistuen taisteluihin karjalan kannaksella. Talvisodan jälkeen hän jatkoi toimiaan edelleen insinöörinä Oy Suomen Puhallintehtaassa, mistä toimesta hän jäi eläkkeelle vuonna 1952.


title: Marcelluksen teatteri

text: Marcelluksen teatteri (, ) on antiikkinen teatteri lähellä Capitoliumia Sant'Angelon kaupunginosassa Roomassa. Teatterin rakennustyöt aloitti Caesar, mutta rakennus valmistui vasta 13 eaa. keisari Augustuksen aikana, joka nimesi sen varhain kuolleen vävynsä Marcus Claudius Marcelluksen muistoksi.


title: Marcelluksen teatteri

text: Puolikaaren muotoinen rakennus on rakennettu roomalaiselle teatterille ominaisesti tasamaalle. Toisin kuin kreikkalaisissa teattereissa katsomoa kannattivat holvikaaret. Teatterissa oli alun perin kolme travertiinista rakennettua kerrosta, joista alin oli koristeltu doorilaisilla, keskimmäinen joonialaisilla puolipylväillä ja ylin korinttilaisilla pilastereilla. Arkkitehtoninen ratkaisu toimi myöhemmin suorana esikuvana Colosseumille. Yleisöä teatteriin mahtui 15 000–20 000.


title: Marcelluksen teatteri

text: Keskiajalla Fabin, Pierleonen ja Savellin suvut käyttivät teatteria linnoituksenaan, ja myöhemmin sen raunioihin rakennettiin Orsinien palatsi.


title: Marcelluksen teatteri

text: Paavo Castrén & Leena Pietilä-Castrén: "Rooma : matkailijan opas." 1982. Gaudeamus. ISBN 951-662-314-X


title: Palazzo dei Conservatori

text: Palazzo dei Conservatori on rakennus Piazza del Campidoglion laidalla Capitoliumissa Roomassa. Nykyään se on yksi Musei Capitolinin kolmesta rakennuksesta.


title: Palazzo dei Conservatori

text: Palazzo dei Conservatori rakennettiin 1300-luvulla. Palatsin alakerroksessa toimi ammattikuntien toimipaikka ja oikeusistuin. 1520-luvulla palatsi uudistettiin Piazza del Campidoglion ohella Michelangelon suunnitelmien mukaisesti. Palatsiin on sijoitettu paavi Sixtus IV:n vuonna 1471 perustama taidekokoelma.


title: Palazzo dei Conservatori

text: Museon kokoelma on karttunut ajan myötä. Paikkansa museosta ovat saaneet Konstantinus Suuren pää ja käsi, jotka ovat säilyneet osat antiikin aikaisesta, yli 10 metriä korkeasta veistoksesta, sekä Romulusta ja Remusta imettävä Capitoliumin naarassusi. Myös aiemmin palatsin edustan aukiolla sijainnut alkuperäinen Marcus Aureliuksen ratsastajapatsas on löytänyt paikkansa Palazzo dei Conservatorista.


title: Palazzo dei Conservatori

text: Rooman sopimus allekirjoitettiin tässä rakennuksessa 25.3.1957.


title: Piazza del Campidoglio

text: Piazza del Campidoglio on Michelangelon 1500-luvulla suunnittelema aukio Capitoliumin kukkulalla Roomassa. Aukiota ympäröivät 1100-luvulla rakennettu Rooman kaupungintalo Palazzo Senatorio ja Michelangelon piirtämät Palazzo dei Conservatori ja Palazzo Nuovo. Keskellä aukiota on näköisvalos Marcus Aureliuksen ratsastajapatsaasta. Alkuperäinen antiikkinen veistos on Palazzo dei Conservatoriin rakennetussa lisäsiivessä. Piazza valmistui lopullisesti vasta 1600-luvulla.


title: Palazzo Nuovo

text: Palazzo Nuovo on palatsi Piazza del Campidoglion laidalla Capitoliumin kukkulalla Roomassa. Se rakennettiin aukion rakennustöiden yhteydessä. Palatsi valmistui vasta vuonna 1654, kun rakennustöitä oli kestänyt reilut viisikymmentä vuotta. Sen on suunnitellut Michelangelo. Nimi tarkoittaa yksinkertaisesti ”uutta palatsia” – aukion toisella puolella on 1100-luvulla rakennettu Palazzo dei Conservatori. Rakennukseen perustettiin museo, jonka kuuluisin esine on luultavasti pronssinen Marcus Aureliuksen ratsastajapatsas, valettu vuosien 176–177 aikana. Patsas oli sijoitettuna Piazza del Campidoglion keskelle vuodesta 1538 vuoteen 1981, jolloin patsas restauroitiin ja asetettiin Palazzo Nuovon sisäpihalle. Aukion keskelle valmistettiin pronssinen kopio 1997.


title: Asentajanpuisto

text: Asentajanpuisto () on yksi Helsingin Herttoniemen yritysalueen keskellä sijaitsevista puistoista. Puistossa on kaksi taideteosta, jotka molemmat ovat valmistuneet vuonna 1998.


title: Asentajanpuisto

text: Kaistalemainen puisto sijaitsee "Laivalahden-, Puusepän-, Mekaanikon-," ja "Asentajankadun" ympäröimänä. Asentajan- ja Valurinpuisto muodostavat kapean, 850 metriä pitkän puistoakselin vanhan Herttoniemen satamaradan alueella. Rautatien poistuessa öljysataman myötä kaavoittajan visiona oli luoda teollisuusalueen keskelle puisto, joka parantaa miljöötä ja toimii työpaikka-alueen henkireikänä ja kevyen liikenteen väylänä. Puisto on sommitelmallinen ja liikenteellinen jatke Herttoniemenrannan pääakselille.


title: Asentajanpuisto

text: Ympäröivissä kortteleissa toimii monenlaisia liike- ja teollisuusyrityksiä sekä laitoksia. Alueen kosteikot ja ojauomat palvelevat teollisuusalueen kuivatusta. Vilkkaan kevyen liikenteen raitin varteen on sijoitettu suurikokoisia veistoksia. Puistosuunnitelmassa on harkittu useampiakin paikkoja taideteoksille. Suunnittelijan tarkoituksena oli, että katsetta ohjaava veistosten viitoittama reitti herättää mielenkiinnon tutustua puistoon tarkemmin.


title: Asentajanpuisto

text: "Viestejä tuntemattomille" (, ) on yksi puiston taideteoksista. Sen on suunnitellut taiteilija Eino Ruutsalo. Ruutsalon mukaan teoksen ympärille saa kokoontua istuskelemaan ja esittämään musiikkia. Teos koostuu kahdesta osasta: "Obeliski" ja "Palkeet".


title: Asentajanpuisto

text: Ruutsalo on työstänyt teoksia 1970-luvulta lähtien. Eräs versio osallistui Tapiolan veistoskilpailuun, jossa se herätti kiinnostusta, mutta sitä ei toteutettu. "Viestejä tuntemattomille" on itse asiassa veistospari. Taiteilija valmisti teokset Temet Oy:n toimitusjohtajan teollisuusneuvos Launo Laakkosen sponsoroimana. Materiaalina on käytetty amerikkalaista COR-TEN-terästä 4 mm:n ja 5 mm:n levyinä, jotka on hitsattu muotoonsa. Teräksen ominaisuuksiin kuuluu, että sään vaihtelut aiheuttavat korroosion, joka muuttaa sen pinnan tummanruskeaksi. Pintoja viimeisteltiin vielä hiekkapuhaltamalla kesällä 1985. Teoksia säilytettiin teollisuuslaitoksen pihalla Herttoniemessä.


title: Asentajanpuisto

text: Saatuaan tarjouksen teoksista Temet Oy:ltä kaupunki päätti sijoittaa ne suunnitteilla olevaan Asentajanpuistoon. Teoskokonaisuus paljastettiin kesällä 1998. Taiteilijan toivomuksen mukaan teokset pystytettiin yhtenäiselle 5,5 m × 12 m:n sora-alustalle, jolle on sijoitettu myös betonisia istuintasoja. Eino Ruutsalo on halunnut luoda läheisesti koettavan veistostilan, johon ihmiset voivat kokoontua istuskelemaan, keskustelemaan, esittämään musiikkia, lukemaan runoja ja niin edelleen. Obeliskin maston kautta kutsuviestit lähtevät tavoittamaan ihmisiä: Viestejä tuntemattomille!


title: Asentajanpuisto

text: "Lehti" (, ) on toinen puistossa oleva taideteos. Teoksen taiteilija Jean-François Briant toimi opettajana Suomen Kuvataideakatemiassa, kun hän aloitti teoksen suunnittelun 1994 Ranskan kulttuurikeskuksen ja Helsingin kaupunginmuseon yhteisenä hankkeena.


title: Asentajanpuisto

text: Ruostuvasta erikoisteräksestä ja sinkitystä teräksestä valmistettu kasvin lehden tai ketun korvan muotoinen veistos paljastettiin taiteilijan läsnä ollessa 21.8.1998. Veistos valmistettiin Helsingin kaupungin rakennusviraston konepajalla taiteilijan piirustusten ja ohjeiden mukaan sekä hänen valvonnassaan. Taiteilijan veistokselle antama, sen orgaaniseen muotoon viittaava, nimi on "L´Oreille végétale", joka on suomeksi "Kasvin korva". Suomessa ollessaan Briantia kiinnosti ja kiehtoi Pohjolan valo. Hän halusi tehdä veistoksen, joka käy vuoropuhelua luonnon ja valon kanssa vuodenaikojen mukaan. Päivän pimetessä ja illan hämärtyessä veistos valaisee itsensä ja sen sisälle syttyy valo.


title: Asentajanpuisto

text: Lehti on sijoitettu pyöreälle punagraniittijalustalle, joka muodostaa samalla istuma- ja levähdyspaikan ja jonka ympäri kiertää kävelypolku. Jalustoineen teoksella on korkeutta n. 5 metriä.


title: USS Hornet (CV-12)

text: USS Hornet (CV/CVA/CVS-12) on Yhdysvaltain laivaston Essex-luokan lentotukialus, joka osallistui Tyynenmeren taisteluihin toisessa maailmansodassa. Sotatoimien päättymisen jälkeen se osallistui Operaatio Magic Carpetiin, jonka tarkoitus oli kotiuttaa joukot rintamilta. Se poistettiin palveluskäytöstä vuonna 1970, ja se on nykyään historiallinen maamerkki ja museolaiva Alamedassa Kaliforniassa.


title: USS Hornet (CV-12)

text: Alus tilattiin Newport News Shipuilding and Dry Dock Companyltä Newport Newsistä Virginiasta nimellä USS "Kearsage". Aluksen nimeksi vaihdettiin "USS Hornet" 20. lokakuuta 1942 Santa Cruzin taistelussa uponneen USS "Hornetin" kunniaksi. Sen köli laskettiin 3. elokuuta 1942, ja se laskettiin vesille 30. elokuuta 1943 kumminaan puolustusministeri Frank M. Knoxin puoliso. Alus valmistui 29. marraskuuta 1943 ensimmäisenä päällikkönään Miles M. Browning"."


title: USS Hornet (CV-12)

text: USS "Hornetin" lentokoneet hyökkäsivät 11. kesäkuuta 1944 Tinianille ja Saipanille, pommittivat Guamia ja Rotaa seuraavana päivänä sekä tulittivat 15. kesäkuuta Iwo Jiman ja Chichijiman lentokenttiä. Filippiinienmeren taistelu alkoi 19. kesäkuuta "Hornetin" pommitettua japanilaisten lentokenttiä.


title: USS Hornet (CV-12)

text:
Aluksen lentokoneet osallistuivat 6. huhtikuuta taistelulaiva "Yamaton" upottamiseen. Sen lentokoneet tuhosivat 1 410 japanilaista lentokonetta. Vain USS "Essex" pystyi parempaan.
USS "Hornet" poimi 25. elokuuta 1966 merestä AS-202-testilennon Apollo-komento- ja huoltomoduulin. Kyseinen moduuli on näytteillä aluksen kannella. "Hornet" osallistui ensimmäisen miehitetyn kuulennon, Apollo 11:n, miehistön kuljetukseen lennon jälkeen.
Alus poistettiin palveluksesta 26. kesäkuuta 1970. Kun se oli ollut lähes kaksi vuosikymmentä ankkurissa, se poistettiin alusluettelosta 25. heinäkuuta 1989, ja se myytiin romutettavaksi huhtikuussa 1993. Kansalaisliike sai aluksen kuitenkin pelastetuksi, ja se lahjoitettiin 26. toukokuuta 1998 The Aircaft Carrier Hornet Foundationille museoalukseksi. Hornet-museo avattiin yleisölle 17. lokakuuta Alamedassa suljetulla laivaston lentoasemalla.


title: Yu-Gi-Oh! Duel Monsters

text: Yu-Gi-Oh! Duel Monsters (遊☆戯☆王デュエル モンスターズ) on "Yu-Gi-Oh!"-mangaan perustuva animesarja, jonka tuotti Studio Gallop ja Nihon Ad Systems. Englanninkielisen sarjan levittäjänä toimi 4Kids Entertainment, jonka versiota esitettiin useissa muissa Euroopan maissa, mutta dubattuna heidän omille kielilleen. Sarjan suuri suosio johti myös korttipelin luomiseen.


title: Yu-Gi-Oh! Duel Monsters

text: Sarjasta tuotettiin yhteensä 224 jaksoa, jotka esitettiin alun perin Japanissa TV Tokyolla vuosien 2000–2004 välisenä aikana. Yhdysvalloissa sarja alkoi vuonna 2001 Kids' WB:llä, jonka jälkeen sitä esitettiin myös Euroopassa.


title: Yu-Gi-Oh! Duel Monsters

text: "Yu-Gi-Oh! Duel Monsters" jatkaa samankaltaista tarinaa, kuin edellinen "Yu-Gi-Oh!" -anime. Pääasiassa sarja keskittyy päähahmoon lukiolaispoika Yugi Mutoon, jonka elämä pyörii läpi sarjan Otteluhirviöt (, mangassa "Magics and Wizards") -pelin ympärillä. Sarjassa on useita eri juonia ja tarinoita, joita yhdistää yksi asia.


title: Yu-Gi-Oh! Duel Monsters

text: Sarjan ensimmäinen kausi perustuu mangan osiin 8-16, toinen kausi sekä kolmannelta kaudelta jaksot 122-144 perustuvat osiin 17-31 sekä viidenneltä kaudelta jaksot 199-224 perustuvat osiin 32-38. Kaikki muut sarjan tapahtumat eivät pohjaudu mangaan.


title: James Hutton

text: James Hutton (3. kesäkuuta 1726 Edinburgh, Ison-Britannian kuningaskunta – 26. maaliskuuta 1797 Edinburgh, Ison-Britannian kuningaskunta) oli skotlantilainen geologi, fyysikko, naturalisti, kemisti ja kokeellinen maanviljelijä. Häntä pidetään uniformitarianismin ("Nykyisyys on menneisyyden avain.") ja nykyaikaisen geologian isänä. Geologia sai vahvan tieteellisen pohjan, kun Hutton pystyi selittämään, että tulivuoret, maanjäristykset ja eroosio muokkasivat maanpintaa jatkuvasti luonnonlakien mukaan. Näin voitiin selittää esimerkiksi vuorenhuipuilta löytyvät simpukankuoret ja merieläinten fossiilit, vaikka nykyaikaista laattatektoniikkaa ei tunnettukaan.


title: James Hutton

text: James Hutton syntyi Edinburghissa vuonna 1726. Hänen vanhempansa olivat Sarah Balfour ja William Hutton. Perhe oli varakas, sillä William Hutton oli kauppias ja Edinburghin kaupunkin rahatoimiston johtaja. William-isä kuoli, kun James oli noin kaksivuotias. Sarah Dutton joutui kasvattamaan yksin Jamesin ja tämän kolme siskoa. Hän ei mennyt uudestaan naimisiin, kuten tuohon aikaan useimmat naiset tekivät.


title: James Hutton

text: Hutton aloitti 14-vuotiaana marraskuussa 1740 opinnot Edinburghin yliopistossa. Tämä ei ollut ajalleen tavatonta, sillä skotlantilaiset yliopistot kilpailivat lahjakkaimpien oppilaiden kasvattamisessa. Matematiikkaa hänelle yliopistossa opetti Colin Maclaurin.


title: James Hutton

text: Hutton erikoistui oikeustieteeseen, vaikka hän oli jo kiinnostunut kemiasta. Hän valmistui keväällä 1743 ja sai sen jälkeen paikan paikan asianajajan oppipoikana. Huttonin sanotaan kuitenkin keskittyneen dokumenttien kopioimisen sijaan tekemään erilaisia kemiallisia kokeita, joilla hän huvitti kollegoitansa.


title: James Hutton

text: Hutton vapautettiin, kun hänen oppipoikajaksoansa oli kulut vain vajaan vuoden. Hän palasi sen jälkeen opiskelemaan Edinburghin yliopistoon lääketiedettä, joka oli lähellä kemiaa. Hutton muutti vuonna 1747 opiskelemaan Pariisin yliopistoon ja sieltä edelleen Leidenin yliopistoon, mistä hän valmistui syyskuussa 1749.


title: James Hutton

text: Hutton palasi vuonna 1750 Edinburghiin, missä han jatkoi kemiallisia kokeita, jotka hän oli aloittanut aiemmin ystävänsä James Davien kanssa. He olivat opiskeluaikana kehittäneet aiempaa halvemman tavan valmistaa ammoniumkloridia. He perustivat keksinnön pohjalta kemiantehtaan, joka takasi Huttonille säännölliset tulot koko hänen loppuelämäkseen.


title: James Hutton

text: Talouden ollessa turvattuna Hutton päätti ryhtyä maanviljelijäksi. Hän oli perinyt isältään maatilan Berwick-upon-Tweedin länsipuolelta. Hutton alkoi viljellä siellä vuonna 1754 harjoiltuaan ensin kahden vuoden ajan nykyaikaista maataloutta Norfolkissa. Hän toimi perhetilalla aina vuoteen 1768, jolloin hän muutti Edinburghiin tieteellisen uran edistämiseksi.


title: James Hutton

text: Hutton oli kiinnostunut geologiasta maatilallaan. Hän tutki sitä, miten tuuli ja sade muuttivat maanpintaa. Hän oli tehnyt vuonna 1764 geologisen tutkimusmatkan Skotlannin pohjoisosissa George Clerk-Maxwellin kanssa.


title: James Hutton

text: Huttonin kiinnostus geologiaan johdatti hänet myös Forth–Clyde-kanavan rakennuskomiteaan, johon hän liittyi vuonna 1767. Hän pysyi siinä vuoteen 1775, jolloin kanavan rakennustyöt lähestyivät jo Clydeä ja komitea piti majaansa Glasgow’ssa.


title: James Hutton

text: Geologisissa tutkimuksissaan Hutton matkusteli laajasti kiviä tutkimassa ja luonnollisia ilmiöitä havainnoimassa. Hän alkoi kannattaa niin sanottua uniformitarianismin periaatetta. Hutton uskoi, että käynnissä olevat prosessit tuhoavat ja muokkaavat kiviä, mikä taas johdatti hänet uskomaan, että Maa oli miljoonia vuosia vanha. Huttonin teoria herätti myös vastustusta, sillä katastrofistit ajattelivat, että geologiset muutokset tapahtuvat luonnonkatastrofeissa, kuten tulivuoren purkauksissa ja tulvissa.


title: James Hutton

text:
Royal Society of Edinburgh kutsui Huttonin vuonna 1784 pitämään kaksi luentoa teoriastaan. Ensimmäisen luennon piti 7. maaliskuuta 1785 sairastuneen Huttonin sijasta tämän ystävä Joseph Black. Toisen luennon Hutton piti itse 4. huhtikuuta. Todistaakseen teoriansa myös vastustajilleen Hutteon teki tmänä jälkeen monia matkoja tutkimaan kivimuodostelmia.
Royal Society of Edinburghissa pidetyt luennot ilmestyivat kirjallisessa muodossa vuonna 1788. Niissä ei esitetty Huttonin luentojen jälkeen löytämiään todisteita. Hän kirjoitti itse kaksiosaisen teoksen "Theory of the Earth", joka julkaistiin vuonna 1795. Kolmasosa oli osittain valmis Huttonin kuollessa vuonna 1797. Hänet haudattiin Greyfriars Kirkyardille.


title: James Hutton

text: Huttonia kutsutaan usein modernin geologian perustajana. Huttonin aikana geologiaa ei pidetty vielä omana tieteenalanaan, vaikka monet luonnontieteilijät olivatkin kiinnostuneet geologiasta. Huttonin esittämä uniformitarianismin periaate on geologian yksi keskeisimpiä periaatteita.


title: James Hutton

text: Huttonin teorioiden hyväksymisessä keskeisessä asemassa oli hänen ystävänsä John Playfair. Vaikka Hutton oli hyvä puhuja, hän ei ollut kirjoittajana kummoinen. "Theory of the Earth" oli liian vaikeaselkoinen, eikä se siksi herättänyt Euroopassa laajamittaista kiinnostusta. Playfair julkaisi vuonna 1802 selkeän tiivistyksen "Illustrations of the Huttonian Theory of the Earth" Huttonin töistä ja siihen itse tekemistään huomioista.


title: Betty Friedan

text: Betty Friedan (1921 Peoria, Illinois – 2006 Washington (DC), Yhdysvallat), oli yhdysvaltalainen, juutalaistaustainen feministi. Hänellä oli suuri vaikutus feminismin niin sanotun toisen aallon syntyyn. Virtaus edustaa individualistista ja liberaalia feminismiä, jota monet radikaalifeministit eivät hyväksy.


title: Betty Friedan

text: Friedan perusti vuonna 1966 National Organization for Women -järjestön. Jo 1960-luvulla Friedan oli kriittinen feminismin radikaalia siipeä kohtaan, joka hyökkäsi miehiä ja kotiäitejä kohtaan. Teoksessaan "The second stage" hän muistutti naisia, että heidän ei pidä kilpailla miesten kanssa vaan vaatia tunnustusta erilaisuudelleen.


title: Jenny ja Antti Wihurin rahasto

text: Jenny ja Antti Wihurin rahasto on vuonna 1942 perustettu suomalainen kulttuuria ja tiedettä tukeva säätiö. Sen perustivat merenkulkuneuvos Antti Wihuri ja hänen ensimmäinen vaimonsa Jenny Wihuri. Se myöntää apurahoja ja palkintoja suomalaisen henkisen ja taloudellisen kulttuurin edistämiseen. Rahaston apurahat ja palkinnot jaetaan Antti Wihurin määräyksen mukaisesti hänen syntymäpäivänään 9. lokakuuta. Vuoteen 2016 mennessä se on myöntänyt apurahoja yhteensä 274 miljoonaa euroa. Vuonna 2016 rahaston myöntämien apurahojen ja palkintojen kokonaisarvo oli ennätykselliset 11,2 miljoonaa euroa. Avustusten 510 saajasta yksityishenkilöitä ja työryhmiä oli 378 ja yhteisöjä 132. Rahasto oli saanut lähes 5 000 apurahahakemusta yhteissummaltaan noin 94 miljoonaa euroa.


title: Jenny ja Antti Wihurin rahasto

text: Jenny ja Antti Wihurin rahasto perusti Wihurin tutkimuslaitoksen vuonna 1944 tarkoituksenaan luoda edellytykset korkeatasoiselle tutkimukselle luonnontieteiden, lääketieteen ja teknillisten tieteiden alalla pyrkimyksenään saada aikaan sellaista uutta, josta on hyötyä ihmiskunnalle. Wihurin tutkimuslaitos pyrkii tarjoamaan erityisen lahjakkaille tieteen tekijöille mahdollisuuden kehittää kykyjään ja syventyä tutkimukseen vapaana velvoitteista. Wihurin Tutkimuslaitos on keskittynyt sydän- ja verisuonitautien perustutkimukseen. Tutkimuslaitoksen sydän- ja verisuonitautien tutkimusohjelma on kehittänyt uusia menestyksellisiä strategioita merkittävien kansantautien tutkimukseen ja hoitoon.Tutkimuslaitos toimi Ida ja Maria Rytkösen rahastolle vuonna 1944 lahjoittamassa Salus-sairaalassa vuodesta 1945 aina vuoteen 2013 asti. Nykyään se sijaitsee Meilahden kampusalueella sijaitsevan lääketieteen tutkimus- ja opetuskeskus Biomedicum Helsingin tiloissa.


title: Jenny ja Antti Wihurin rahasto

text: Tutkimuslaitosta ylläpidetään Jenny ja Antti Wihurin rahaston vuosittain myöntämällä apurahalla ja sitä johtaa akatemiaprofessori Kari Alitalo.


title: Jenny ja Antti Wihurin rahasto

text: Vuonna 1957 Jenny ja Antti Wihurin rahasto päätti kuvataiteen osalta ryhtyä apurahojen sijasta tekemään taideostoja, joista vuosien kuluessa on muodostunut laaja kokoelma suomalaista nykytaidetta. Rahaston hallitus päätti vuonna 1983 lahjoittaa lähes 500 taideteosta sisältävän kokoelmansa Rovaniemen kaupungille, joka puolestaan sitoutui rakentamaan tarvittavat museotilat sekä vastaamaan museon toiminnasta. Rahasto kartuttaa kokoelmaansa ostamalla taidetta vuosittain 300 000–400 000 € kuvataiteen määrärahan puitteissa.


title: Jenny ja Antti Wihurin rahasto

text: Jenny ja Antti Wihurin rahasto toteuttaa tarkoitustaan jakamalla apurahojen lisäksi palkintoja. Rahasto jakaa lähes vuosittain kunnia- ja tunnustuspalkintoja tunnustuksena henkilöille, jotka ovat erityisen ansioituneita omalla alallaan.


title: Jenny ja Antti Wihurin rahasto

text: Rahastojen hallituksessa ovat puheenjohtaja, professori Erkki K.M. Leppävuori, johtaja Jukka Paasikivi, varapuheenjohtaja, ekonomi Arto Hiltunen, kauppatieteiden maisteri Vesa Kauppinen, professori Päikki Priha, ekonomi Tapani Väljä, filosofian tohtori Seija Sihvola ja tradenomi Risto Aarnio-Wihuri.


title: Jenny ja Antti Wihurin rahasto

text: Jenny ja Antti Wihurin rahaston asiamiehenä toimii KTM Arto Mäenmaa.


title: Jenny ja Antti Wihurin rahasto

text: Wihurin kansainvälisten palkintojen rahaston perusti vuonna 1953 Antti Wihuri. Sen tarkoituksena on kansainvälisiä palkintoja ja erikoisesti Wihurin Sibelius-palkintoa jakamalla edistää ja tukea ihmiskunnan henkistä ja taloudellista kehitystä. Palkintoja voivat saada sekä yksityiset henkilöt että yhteisöt kansallisuuteen, uskontoon, rotuun tai kieleen katsomatta. Kansainvälisten palkintojen rahastolla on sama hallitus sekä asiamies kuin Jenny ja Antti Wihurin rahastolla.


title: Vapauspassi

text: Vapauspassilla tarkoitetaan Suomen lainsäädännössä asiakirjaa, jolla ehdottomasta vankeusrangaistuksesta vapautuvat ja ehdonalaiseen vapauteen siirtyvät voivat eri viranomaisille sekä muille tahoille osoittaa vankeuteen liittyvät ehdot ja rajoitukset sekä muut tiedot.


title: Vapauspassi

text: Vapauspassiin merkitään mm. onko vanki Kriminaalihuoltolaitoksen valvonnan alaisena sekä siihen merkitään myös määräykset, joita vangin on noudatettava koeaikana valvotussa vapaudessa.


title: Vapauspassi

text: Vapauspassiin merkitään lisäksi vangin henkilötiedot, täytäntöönpanotiedot, jäännösrangaistuksen pituus sekä vapauttamis- ja valvontatiedot. Vapauspassiin merkitään lisäksi koeajan viimeinen päivä.


title: Henrik Svensmark

text: Henrik Svensmark (s. 1958) on Tanskan kansallisessa avaruuskeskuksessa Kööpenhaminassa työskentelevä astrofyysikko, joka tutkii kosmisen säteilyn vaikutusta pilvien muodostumiseen. Työllä on yhteys ilmaston lämpenemisestä käytyyn keskusteluun, ja Svensmark on pyrkinyt teorioillaan ja havainnoillaan osoittamaan, että auringon toiminnan vaikutus Maan pilvisyyteen ja sitä kautta lämpötilaan on suurempi kuin ihmisen vaikutus.


title: Henrik Svensmark

text:
Vuonna 2007 Svensmark ja Nigel Calder julkaisivat kirjan "The Chilling Stars: A New Theory of Climate Change" jossa tekijät todistelivat, että kosmisilla säteillä on enemmän vaikutusta ilmastoon kuin ihmisen päästämän hiilidioksidin määrällä.
2010 Cernin cloud kokeessa Svensmark, & al todistivat, että kosmisilla säteillä on vaikutusta pilviformaatioon. Kosmiset säteet aiheuttavat nanopartikkelien syntymistä ilmakehässä, jotka toimivat tiivistymisytiminä pilvien vesipisaroille. Toisin sanoen kosmisten säteiden energialtaan 10mev on mahdollista lisätä maapallon pilvisyyttä ja sitä kautta vaikuttaa maapallon ilmastoon.


title: Orjanlaakeri

text: Orjanlaakeri eli euroopanorjanlaakeri ("Ilex aquifolium"), tunnetaan myös nimellä piikkipaatsama, on orjanlaakerien sukuun kuuluva pensaslaji, joka kukkii kesäkuussa. Se voi kasvaa pieneksi puuksi, mutta on yleensä 2–3 metriä korkea. Orjanlaakerilla on nahkamaiset ja paksut lehdet, jotka ovat päältä kiiltävämmät ja tummemmat kuin alta. Lehtien reunoilla on piikkejä. Siihen kasvaa marjoja, joita syövät esimerkiksi linnut. Orjanlaakeri on hävitetty sukupuuttoon Ruotsissa, mutta se kasvaa muualla Länsi-Euroopassa ja esimerkiksi Norjassa ja Tanskassa. Sen levinneisyysalue ulottuu Aasiaan ja Pohjois-Afrikkaan, mutta Suomessa se ei menesty avomaalla. Kasvi sisältää useita alkaloideja.


title: Orjanlaakeri

text: Orjanlaakeri risteytyy makaronesianorjanlaakerin ("Ilex perado", risteymälaji tarhaorjanlaakeri "I." × "altaclarensis") ja sahalininorjanlaakerin ("Ilex rugosa", risteymälaji pihaorjanlaakeri "I." × "meservae") kanssa.


title: Jimmy Durante

text: James Francis ”Jimmy” Durante (10. helmikuuta 1893 New York, New York – 29. tammikuuta 1980 Santa Monica, Kalifornia) oli yhdysvaltalainen koomikko ja näyttelijä.


title: Jimmy Durante

text: Durante aloitti viihdyttäjän uransa pianistina Coney Islandilla ollessaan 17-vuotias. 1920-luvulla hän esiintyi Broadway-musikaaleissa kuten "Show Girl" ja "The New Yorkers". Duranten 1940-luvun radio-ohjelmiin kuuluivat muun muassa "The Jimmy Durante Show" ja "The Camel Comedy Caravan". 1950-luvulla Durante siirtyi televisioon esiintyen ohjelmissa "The Four-Star Revue" "The All-Star Revue" ja "The Jimmy Durante Show".


title: Jimmy Durante

text: Durante nimettiin Radio Hall of Fameen vuonna 2007 ja hänellä on kaksi tähteä Hollywood Walk of Famella.


title: Thomas Chippendale

text: Thomas Chippendale (5. kesäkuuta 1718 Otley, Leeds – marraskuu 1779 Lontoo) oli lontoolainen puuseppä ja kalustesuunnittelija, joka suosi englantilaista rokokoota ja uusklassista tyyliä.


title: Thomas Chippendale

text: Chippendale saapui Lontooseen 1749 ja julkaisi suunnitelmistaan kirjan nimeltä "The Gentleman and Cabinet Maker's Director". Siitä julkaistiin kolme painosta; ensimmäinen vuonna 1754, uusintapainos vuonna 1755 ja lopulta uusittu ja laajennettu painos vuonna 1762, jolloin Chippendalen kuvitetut suunnitelmat alkoivat näyttää merkkejä uusklassismista. Chippendale oli enemmänkin kuin pelkkä puuseppä. Hän oli myös sisustussuunnittelija, joka neuvoi sisustuskankaiden ja huoneen värisommittelun valinnassa. Hän työskenteli aluksi verhoilija James Rannien kumppanina ja myöhemmin tämän avustajan, Thomas Haigin, kanssa. Chippendalen valmistamien ylellisten huonekalujen suunnittelun ja taiteellisen johtajuuden hän piti tiukasti omissa käsissään.


title: Thomas Chippendale

text: Vuonna 1978 Christopher Gilbert pystyi tunnistamaan yli kuudenkymmenen tunnetun asiakkaan joukosta kaksikymmentäkuusi dokumentoitua toimeksiantoa, joista pystyttiin tunnistamaan Chippendalen valmistamia säilyneitä kalusteita. Monet niistä sijaitsivat yhä aristokraattisissa taloissa, joihin ne oli alun perinkin valmistettu. Chippendale teki yhteistyötä kalustaen Robert Adamin suunnittelemia sisustuksia Brocket Hallilla Hertfordshiressä, ja Melbourne Housessa Lontoossa lordi Melbournelle sir William Chambersin kanssa (n. 1772-75).


title: Thomas Chippendale

text: Chippendalen työpajaliikettä jatkoi hänen poikansa Thomas Chippendale nuorempi (1749-1822/23), joka suosi myöhempiä uusklassisia ja regency-tyylejä. Konkurssi ja jäljelle jääneen varaston loppuunmyynti St. Martin's Lanen tiloilla vuonna 1804 ei päättänyt firman viimeisintä vaihetta kun nuorempi Chippendale toimitti kalusteita sir Richard Colt Hoarelle Stourheadiin vuoteen 1820 asti.


title: Thomas Chippendale

text: Chippendalen tuottamia huonekaluja muistuttavia kopioita tuotettiin Dublinissa ja Philadelphiassa sekä Lissabonissa, Kööpenhaminassa ja Hampurissa. Sekä Katariina Suuri että Ludvig XVI omistivat Directorin ranskankielisen version kopioita. Englantilaisen käsityöläisyyden kansansankarina Chippendalelle on omistettu luonnollista kokoa oleva patsas muiden arvohenkilöiden joukossa, joka koristaa Victoria and Albert Museumin julkisivua Lontoossa.


title: Thomas Chippendale

text: Chippendalen suunnittelemat huonekalumallit tulivat uudelleen erittäin suosituiksi 1800-luvun puolivälin ja loppupuolen välillä. Hänen nimensä omaksuttiinkin tarkoittamaan koko tyylilajia. Jälleenmyyjät puhuivat jo "kiinalaisesta Chippendalesta", "goottilaisesta Chippendalesta" ja jopa "irlantilaisesta Chippendalesta". Monet näistä myöhemmistä malleista liittyvät vain löyhästi hänen alkuperäisiin konsepteihinsa. Chippendalelle omistettu patsas ja muistolaatta ovat Prince Henry’s Grammar Schoolin ulkopuolella Manor Squarella hänen kotikaupungissaan Otleyssä, Leedsin lähellä, Yorkshiressä.


title: Rikkapalsami

text: Rikkapalsami ("Impatiens parviflora") on palsamikasveihin kuuluva kasvilaji, joka voi kasvaa puoli metriä pitkäksi. Palsamin soikeat lehdet ovat suuria ja ohuita. Lajin vaaleankeltaiset kukat ovat pystyjä, ja niissä on suora kannus. Rikkapalsami on yksivuotinen kasvi ja se kukkii kesäkuussa. Suomessa laji on harvinainen ja se kasvaa vain Etelä- ja Keski-Suomen lehdoissa ja puistoissa. Laji on levinnyt muihin Pohjoismaihin paitsi Islantiin, muualle Eurooppaan sekä Aasiaan.


title: Gérard Corbiau

text: Gérard Corbiau (s. 19. syyskuuta 1941 Bryssel) on belgialainen elokuvaohjaaja.


title: Gérard Corbiau

text: Corbiau aloitti vuonna 1968 uransa Belgian kansallisen ranskankielisen televisioyhtiön "RTBF:n" ohjaajana. Hän teki yhtiölle yli 50 reportaasia. Vuodesta 1980 lähtien Corbiau toteutti musiikkiin perustuvia televisioelokuvia eritoten RTBF:n ohjelmasarjassa "Musique-Opéra-Ballet". Hän toteutti myös kaksi musiikkisatua, jotka saivat erityisen myönteisen vastaanoton TV-kriitikoilta, jotka palkitsivat hänet kansallisella tunnuspalkinnolla. Vuonna 1982 Corbiau ohjasi dokumenttielokuvan "Chronique d’une saison" RTBF-kanavalle. Elokuvan tuotti Georges Dumortier.


title: Gérard Corbiau

text: Corbiaun ensimmäinen elokuva oli vuonna 1987 tehty "Le Maïtre de Musique". Elokuva oli kritiikkimenestys ja sai Oscar-ehdokkuuden parhaasta ulkomaalaisesta elokuvasta.


title: Gérard Corbiau

text: Seuraavaksi Corbiau toteutti vuonna 1990 elokuvan "L’Année de l’Eveil", joka perustui Charles Juliet’n samannimiseen teokseen. Vuonna 1994 hän ohjasi elokuvan "Farinelli – kastroitu". Elokuvan yhteydessä hän teki yhteistyötä IRCAMin kanssa, jonka avulla hän onnistui rekonstruoimaan kuuluisan kastraattilaulajan äänen. Elokuva palkittiin Golden Globe -palkinnolla parhaana vieraskielisenä elokuvana. Ranska lähetti elokuvan myös maan virallisena Oscar-ehdokkaana.


title: Gérard Corbiau

text: Elokuva "Aurinkokuningas tanssii" oli hänen neljäs pitkä elokuvansa ja se tuli levitykseen vuonna 2000. Elokuva sai kolme César-palkinnon ehdokkuutta.


title: Gérard Corbiau

text: Vuonna 2003 hän ohjasi televisioelokuvan "Saint Germain ou la Négociation". Elokuva sai parhaan kirjan elokuvaksi toteuttamisen palkinnon, jonka luovutti vuonna 2004 Forum Littérature et Cinéma de Monte Carlo.


title: Gérard Corbiau

text: Gérard Corbiau on tehnyt dokumenttielokuvan "José van Dam, 25 ans après", joka on elokuva hänen ystävästään.


title: Joulupukin muistelmat

text: Joulupukin muistelmat on joululauluja sisältävä studioalbumi, jonka solisteina ovat Isto Hiltunen, Janne Hurme, Janne Joki sekä Satu Pitkäaho. Se julkaistiin marraskuussa 1998.


title: Johannes Baptista von Albertini

text: Johannes Baptista von Albertini (17. helmikuuta 1769 Neuwied – 6. joulukuuta 1831) oli saksalainen pappi ja kasvi- ja sienitieteilijä. Hän opiskeli teologiaa ja kasvatustieteitä. Yhdessä oppilaansa Lewis David von Schweinitzin kanssa hän kokosi aikansa suurimman sienikirjan "Conspectus Fungorum in Lusatiae superioris". Siinä esitellään 1130 taksonia, joista 127 oli uusia, Schweinitzin määrittämiä lajeja.


title: Johannes Baptista von Albertini

text: Sienten tai kasvien tieteellisen nimen jälkeen käytettävä määrittäjän lyhenne Alb. tarkoittaa Johannes Albertinia.


title: Johannes Baptista von Albertini

text: Albertini tutustui opiskeluaikanaan Friedrich Schleiermacheriin. Hän toimi herrnhutilaisuuden piirissä ja kohosi 1814 piispaksi. Häntä pidettiin taitavana puhuja. Hänen sanoittamiaan virsiä on julkaistu virsikirjoissa muun muassa Ruotsissa. Hänen saarnojaan on julkaistu kokoelmana "30 Predigten für Freunde und Mitglieder der Brüdergemeine".


title: Kultapöllöt

text: Kultapöllöt ("Pulsatrix") on pöllöjen heimoon kuuluva lintusuku.


title: Anton Jokinen

text: Anton Vilhelm Jokinen (käytti Saksassa peitenimeä Jochims), (17. tammikuuta 1883 Vihti – 3. tammikuuta 1950 Hampuri) oli suomalainen gruppenführer (saksalainen sotilasarvo). Hänen vanhempansa olivat nahkuri Karl Vilhelm Jokinen ja Maria Eufrosyne Kaarlentytär (Nummenranta). Hänet vihittiin avioliittoon vuonna 1911 Frieda Meyerin kanssa. Jokinen kävi neljä luokkaa Tampereen suomalaista yhteiskoulua.


title: Anton Jokinen

text:
Jokinen toimi liikealalla Hampurissa ennen liittymistään vapaaehtoisena Saksassa sotilaskoulutusta antavaan Pfadfinder-kurssiin 7. huhtikuuta 1915, josta hänet siirrettiin juuri perustettuun Kuninkaalliseen Preussin 27. Jääkäripataljoonan 2. komppaniaan, josta hänet edelleen siirrettiin 21. joulukuuta 1915 alkaen pataljoonan 4. komppaniaan, josta hänet siirrettiin työkomennukselle 1. toukokuuta 1916. Hänen jääkäriaikanaan saamansa ylennykset olivat ylennys hilfsgruppenführeriksi 6. marraskuuta 1915 ja gruppenführeriksi 1. maaliskuuta 1916.
Lomautuksensa jälkeen hän siirtyi liikemieheksi ensin Hampuriin ja myöhemmin Yhdysvaltoihin, mistä palattuaan hän työskenteli Hampurin pääkonsulinvirastossa vuosina 1932–1934, mistä hän siirtyi vartiopäälliköksi Glindeniin ammusvarikon ja oli tehtävässä aina vuoteen 1943 saakka. Toisen maailmansodan jälkeen hän toimi Hampurissa tulkkina liittoutuneiden ja saksalaisten välillä aina hän kuolemaansa saakka. Hänet haudattiin Trittaun hautausmaalle Hampuriin.


title: Lewis David von Schweinitz

text: Lewis David von Schweinitz (myös de Schweinitz, 1780–1834) oli yhdysvaltalainen sienitutkija. Hän syntyi Pennsylvanian osavaltiossa mutta lähti nuorena opiskelemaan Nieskyyn, Saksan itärajalla. Siellä hän julkaisi vuonna 1805 yhdessä opettajansa Johannes Baptista von Albertinin kanssa alueen sienistöä kuvaavan kirjan "Conspectus Fungorum in Lusatiae superioris". Se oli aikansa suurin sienikirja: siinä esitellään 1130 taksonia, joista 127 oli uusia, Schweinitzin määrittämiä lajeja. Vuonna 1812 hän palasi Yhdysvaltoihin ja julkaisi vuonna 1831 mammuttimaisen teoksen "Synopsis Fungorum in America Boreali Media Degentum", jossa kuvataan yli kolmetuhatta pohjoisamerikkalaista sienilajia.


title: Lewis David von Schweinitz

text: Sienten tai kasvien tieteellisen nimen jälkeen käytettävä määrittäjän lyhenne Schwein. tarkoittaa Lewis von Schweinitz.


title: Kalapöllöt

text: Kalapöllöt ("Scotopelia") on pöllöjen heimoon kuuluva lintusuku.


title: Liejuryömijät

text: Liejuryömijät ("Periophthalmus") on murtovesirannoilla elävien kalojen suku, johon kuuluu 17 lajia. Sen jäseniä tavataan mangrovemetsissä ja muilla trooppisilla rannoilla vuoroveden vaikutusalueella. Ne ovat sopeutuneet elämään alueella, jossa laskuvesi jättää ne lähes kuivalle maalle, ja pysyvät siellä kosteina kasvien alla tai pikku vuorovesilammikoissa.


title: Liejuryömijät

text: Liejuryömijöitä tavataan Indopasifisella merialueella ja Afrikan Atlantinpuoleisella rannikolla. Joitakin lajeja pidetään akvaariokaloina, esimerkiksi kirjoliejuryömijä "Periophthalmus chrysospilos" ja siniliejuryömijä "Periophthalmus barbarus".


title: Fredrik Grönholm

text: Fredrik Ludvig Johannes Grönholm (15. kesäkuuta 1892 Liminka – 20. toukokuuta 1952) oli suomalainen jääkäriluutnantti. Hänen vanhempansa olivat rovasti Ludvig Grönholm ja Martta Karoliina Ljung.


title: Fredrik Grönholm

text: Grönholm kävi viisi luokkaa Tornion yhteiskoulua ja opiskeli kaksi lukukautta Saksassa Altenburgin teknillisessä opistossa vuonna 1914. Hän kävi Lappeenrannan tykistökoulun vuonna 1919 ja jääkärialiupseereille järjestetyn aktiiviupseerikurssin Kadettikoulussa vuonna 1921.


title: Fredrik Grönholm

text: Grönholm liittyi vapaaehtoisena Saksassa sotilaskoulutusta antavaan jääkäripataljoona 27:n pioneerikomppaniaan 7. maaliskuuta 1916, josta hänet siirrettiin pataljoonan täydennysjoukkoon 16. toukokuuta 1916 ja edelleen pataljoonan 2. komppaniaan 21. elokuuta 1916, kunnes viimein hänet siirrettiin 13. joulukuuta 1916 äskettäin perustettuun pataljoonan haupitsipatteriin. Seuraavaksi hänet siirrettiin hänen sairauden takia pataljoonan täydennysjoukkoon 23. lokakuuta 1917. Takaisin pataljoonan tykistöön hänet siirrettiin 16. tammikuuta 1918. Hän otti osaa taisteluihin ensimmäisessä maailmansodassa Saksan itärintamalla Misse-joella ja Riianlahdella sekä Aa-joella.


title: Fredrik Grönholm

text: Grönholm saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan kuormastoaliupseeriksi Jääkäritykistön 2. patteriin. Hän otti osaa sisällissodan taisteluihin Tampereella. Tampereen valtauksen jälkeen toteutetussa tykistön uudelleen järjestelyssä hänet sijoitettiin Jääkäritykistöprikaatin 2. ammuskolonnaan, jonka mukana otti osaa taisteluihin Karjalankannaksella.


title: Fredrik Grönholm

text: Grönholm palveli sisällissodan jälkeen Suomen tykistökoulussa, josta hänet määrättiin tykistön uudelleenjärjestelyn yhteydessä ensin Hämeen kenttätykistörykmentti l:n 3. patteristoon ja myöhemmin raskaaseen tykistörykmenttiin. Tykistörykmentissä hän toimi 1. patterin vääpelinä ja siirtyi 24. huhtikuuta 1920 alkaen nuoremmaksi upseeriksi Viipurin paikallispataljoonaan ja 20. huhtikuuta 1921 alkaen patteriupseeriksi Rannikkotykistörykmentti 2:een. Armeijasta hän erosi 29. kesäkuuta 1922 ja siirtyi työnjohtajaksi Kemiin.


title: Fredrik Grönholm

text: Grönholm osallistui talvisotaan autokolonnan johtajana Rannikkotykistörykmentti 3:ssa. Välirauhan aikana hän toimi työkomppanian päällikkönä Jaakkiman lohkolla. Jatkosodan puhjettua hänet komennettiin talousupseeriksi Ratsuväkiprikaatiin, josta hänet kotiutettiin vuonna 1942 ja hän siirtyi Ouluun työnjohtajaksi Oy Herman Andersonille. Hänet haudattiin Ouluun.


title: Kaffe

text: Kaffe () on bulgarialainen jazz-yhtye, joka edusti maataan Eurovision laulukilpailussa 2005 laululla "Lorraine" ja sijoittui 19. sijalle semifinaalissa, muttei päässyt loppukilpailuun.


title: Roy Evans

text: Roy Quintin Echlin Evans CBE (s. 4. lokakuuta 1948 Booth, Merseyside, Englanti) on englantilainen entinen jalkapalloilija, joka sittemmin menestyi paremmin valmennustehtävissä.


title: Roy Evans

text: Evans syntyi Bootlessa aivan Liverpoolin kaupungin läheisyydessä. Hän oli jo pienestä pitäen kova Liverpool Football Clubin kannattaja, ja solmi seuran kanssa ammattilaissopimuksen jo 17-vuotiaana lokakuussa 1965. Evans, pelipaikaltaan puolustaja, vietti kuitenkin pääosan ajastaan seuran reserveissä ja vaihtopenkillä. Hän pääsi ensimmäistä kertaa edustusjoukkueessa kentälle vasta kauden 1969/1970 lopulla. Kaikkiaan hän pelasi seuran edustusjoukkueessa urallaan vain yhdeksän liigaottelua sekä pari yksittäistä liiga- ja silloisen Messucupin peliä. Kesän 1973 hän pelasi lainasopimuksella Yhdysvalloissa Philadelphia Atomsin joukkueessa.


title: Roy Evans

text: Elokuussa 1974 Evansille tarjoutui melko yllättävästi tilaisuus päästä valmentamaan Liverpoolin reservijoukkuetta. Seuran puheenjohtaja John Smith oli nähnyt hänessä potentiaalia tulla jonain päivänä seuran päävalmentajaksi. Evans johdattikin reservijoukkueen yhdeksän vuoden aikana seitsemään mestaruuteen, ja kun vuonna 1983 Bob Paisleyn aikakausi edustusjoukkueen valmentajana päättyi, pääsi Evans uuden managerin Joe Faganin apuvalmentajaksi, missä tehtävässä hän jatkoi myös Kenny Dalglishin managerikauden aina vuoteen 1991 saakka. Tuolloin manageriksi tuli Graeme Souness apulaisenaan Phil Broesma, mikä siirsi Evansin nokkimisjärjestyksessä pykälän alaspäin.


title: Roy Evans

text: Ennen kauden 1993/1994 alkua Evans nimitettiin Sounessin kakkosvalmentajaksi. Siirron taustalla oli ajatus, että Evans ottaisi valmennusvastuun mikäli Sounessilla, jonka lähtöä oli jo jonkin aikaa odotettu, eivät hommat suju niin kuin pitäisi. Tammikuussa 1994 Souness siirrettiinkin syrjään ja Evans nousi päävalmentajaksi vietettyään seurassa yhtäjaksoisesti 28 vuotta erinäisissä tehtävissä. Seuran kannattajat odottivat Evansilta suuria. Ensimmäisellä kokonaisella kaudellaan päävastuussa hän johdattikin seuran liigakolmoseksi vain pisteen päähän kakkoseksi sijoittuneesta Manchester Unitedista.


title: Roy Evans

text: Keväällä 1995 Liverpool voitti ensimmäisen pokaalinsa kolmeen vuoteen, kun se liigacupin loppuottelussa kaatoi Boltonin. Evansin hankittua Stan Collymoren Robbie Fowlerin aisapariksi kaudeksi 1995/1996 uskottiin pelin alkavan kulkea entistäkin paremmin. Evans oli tuonut toisenlaisen vaihtoehdon Graeme Sounessin itsevaltaiselle valmennusfilosofialle, ja Liverpool pelasi iloista ja viihdyttävää jalkapalloa, mutta tulokset jäivät laihoiksi. 1996 Liverpool selviytyi aina FA Cupin loppuotteluun saakka, missä kuitenkin ManU:n Eric Cantona hautasi haaveet loppuhetkien maalillaan. Mielipide Evansia kohtaan alkoi hiljalleen kääntyä. Kaksi kolmatta ja kaksi nelossijaa liigassa saavuttanutta Evansia ei pidetty tarpeeksi tiukkana valmentajana.


title: Roy Evans

text: Vuonna 1998 Liverpooliin tuli ranskalainen Gérard Houllier jakamaan valmennusvastuuta hänen kanssaan. Valmentajat olivat tyypeiltään kuitenkin täysin erilaiset eikä muutosta parempaan näkynyt. Lopulta marraskuussa 1998 kaikkiaan 226 ottelun ajan managerina toiminut Evans lähti Liverpoolista. Evansin ainoaksi voitoksi Liverpoolissa jäi vuoden 1995 liigacup-titteli. Liverpool-aikanaan hän nosti pinnalle useita englantilaisia sukupolvensa parhaisiin kuuluviapelaajia kuten Steve McManaman, Robbie Fowler ja Michael Owen.


title: Roy Evans

text: Evans oli yli vuoden ajan työttömänä, minä aikana hänen nimensä liitettiin moniin seuroihin. Vuoden 2000 keväällä hän toimi kuukauden ajan Fulhamin väliaikaisvalmentajana Karlheinz Riedlen kanssa ennen valmennusvastuun siirtymistä Jean Tiganalle. Kesällä 2001 Evans nimitettiin urheilutoiminnallisin johtotehtäviin kakkosdivisioonaseura Swindon Towniin, jossa entinen Pool-puolustaja Neil Ruddock toimi pelaaja-valmentajana. Kaksikko sai kuitenkin lähteä jo saman vuoden joulukuussa. Marraskuussa 2004 Evans aloitti, niin ikään entisen Liverpool-pelaajan, John Toshackin apuvalmentajana Walesin maajoukkueessa. Helmikuussa 2007 Evans aloitti Walesin työnsä ohella kakkosliigan Wrexhamin apuvalmentajana, ja kun seura kauden päätteeksi onnistui tavoitteessaan välttyä putoamiselta konferenssiin, sopimusta jatkettiin. Sittemmin Evans on vetäytynyt pois valmennustehtävistä.


title: Jeisk

text:
Jeisk () on satamakaupunki Asovanmeren rannalla Krasnodarin aluepiirissä Etelä-Venäjällä. Kaupunki on Jeiskin piirin hallinnollinen keskus. Vuonna 2010 kaupungin asukasluku oli 87 769.
Jeisk sijaitsee Asovanmeren itäosaan työntyvän Taganroginlahden etelärannalla Jejan särkkäniemen tyvellä, Jejajoen estuaarilaguunin suulla.


title: Jeisk

text: Kaupungin perusti vuonna 1848 ruhtinas Mihail Vorontsov Venäjän keisarin määräyksestä.


title: Jeisk

text:
Jeiskin ilmasto on leuto, tammikuun keskilämpötila on noin −4 °C. Kesät ovat lämpimät, heinäkuussa keskimäärin 24 °C. Vuotuinen sademäärä on keskimäärin 450 mm.
Jeisk tunnetaan erityisesti kivennäisvesistään ja lääkinnällisesti käytetystä mudasta. Kaupungissa on kolme puistoa, parantola, huvikeskuksia, hotelleita ja hiekkarantoja. Uintikausi kestää toukokuusta syyskuuhun. Lomailijoille riittää nähtävyyksiä, ravintoloita, terassikahviloita, klubeja, baareja ja diskoja.


title: Jeisk

text: Kaupungissa on kalateollisuutta ja kansainvälinen rahtiliikenneterminaali.


title: Jeisk

text: Kaupungin lähistölle on rakenteilla maailman suurimmaksi suunniteltu tuulivoimapuisto.


title: Swans

text: Swans on yhdysvaltalainen post-punk-yhtye, jota johtaa laulaja, säveltäjä ja multi-instrumentalisti Michael Gira. Sen musiikin tunnuspiirteitä ovat epätavallisten soitinnusten lisäksi rituaalinomaisesti toistuvat hitaat lauluosuudet ja synkät sanoitukset. Yhtye oli alun perin aktiivinen vuosina 1982–1997 ja on ollut uudestaan toiminnassa vuodesta 2010 lähtien.


title: Swans

text: Swans oli viisitoistavuotisella urallaan yksi harvoista pitkäikäisemmistä New Yorkin 1980-luvun no wave -liikkeen yhtyeistä. Ryhmän kokoonpano vaihtui jatkuvasti, ja Giran lisäksi ainoat pysyvämmät jäsenet olivat laulaja-kosketinsoittaja Jarboe ja kitaristi Norman Westberg, joista vain jälkimmäinen on mukana vuonna 2010 yhtyeen toimintaa jatkaneessa kokoonpanossa.


title: Swans

text: Varhaisimmassa tunnetussa Swans-kokoonpanossa Michael Gira toimi basistina ja laulajana, Jonathan Kane soitti rumpuja ja Sue Hanel kitaraa. Yhtyeen musiikki koostui hitaista kitaravalleista, hakkaavista rummuista ja Giran huutamalla julistetuista kuolemaa ja väkivaltaa käsittelevistä sanoituksista. Inspiraationa niille mainittiin Jean Genet ja Markiisi de Sade. Hanel ei pysynyt yhtyeessä pitkään, ja Bob Pezzola korvasi hänet ennen ryhmän ensimmäisen julkaisun, "Swans"-EP:n äänityksiä. Hanelin soittoa kuullaan kuitenkin "Body to Body, Job to Job" -harvinaisuuskokoelmalla, joskaan sen kansiteksteissä ei eritellä hänen soittamiaan kappaleita.


title: Swans

text: "Swans" julkaistiin pienen Labor Recordsin kautta vuonna 1982. Levy eroaa selvästi yhtyeen myöhemmästä tuotannosta. Sen poukkoileva tempo ja hieman epävireiset särökitarat muistuttivat Joy Divisionin tyylistä post-punkia, kun taas lopuillaan olevan no wave -liikkeen vaikutus kuului jazziin viittaavina soitinnuksina ja epätavallisina tahtilajeina. Eräässä haastattelussa rumpali Jonathan Kane vertasi Swansia blues-ikoni Chester "Howlin' Wolf" Burnettiin: molemmat käyttivät samoilla tavoin hypnoottisesti toistuvia yksinkertaisia riffejä.


title: Swans

text: Ensimmäisellä täysipitkällä julkaisulla "Filth" (1983) mukana oli ensi kertaa kitaristi Norman Westberg, joka soitti sittemmin jokaisella studioalbumilla "Love of Lifea" lukuun ottamatta.


title: Swans

text: Swans keräsi alkuaikoinaan mainetta erityisesti äärimmäisen kovaäänisillä performansseillaan. Poliisit joutuivat keskeyttämään useita yhtyeen liian äänekkäiksi ja väkivaltaisiksi äityneitä esiintymisiä. Gira kuitenkin sanoi vuoden 1996 haastattelussa, ettei kova äänenpaine koskaan ollut itsetarkoituksellista, ja kertoi vihaavansa esitysten mukana tullutta "maailman kovaäänisimmän yhtyeen" mainetta ja sen houkuttelemaa yleisöä.


title: Swans

text: Vuonna 1986 julkaistu "Greed" oli ensimmäinen albumi, jossa laulaja Jarboe oli varsinaisesti mukana. Hänen lauluaan kuullaan Giran huutamisen sijaan sekä levyn avausraidalla "Fool" että nimikkokappaleessa "Greed". Jarboen liittyminen aloitti yhtyeen aggressiivisuuden vähittäisen laantumisen. Myös pitkäaikainen basisti Algis Kizys liittyi yhtyeeseen.


title: Swans

text: "Greediä" seurasi samana vuonna sen "toinen puolisko" "Holy Money", jossa Jarboe oli ensi kertaa päävokalistin roolissa. Se oli samalla ensimmäinen Swans-albumi, jossa mukaan otettiin myös akustisia elementtejä. Giran sanoituksissa käsiteltiin uskonnollisia teemoja, mistä tuli toistuva aihepiiri myöhemmillä levyillä.


title: Swans

text: "Children of Godin" (1987) kantavana teemana oli nimenomaan uskonto. Giran mukaan tarkoituksena ei ollut niin kristinuskon pilkkaaminen kuin julistaminenkaan, vaan hän halusi tutkia uskonnollisten viestien voimaa ja toisaalta käsitellä monien henkisten johtajien tekopyhyyttä. Jotkut laulut kuten raivokas "Beautiful Child" muistuttivat yhä vanhaa tuotantoa, mutta monet olivat poikkeuksellisen rauhallisia, ja levyllä kuultiin myös pianoa sekä akustista kitaraa. Näitä vastakohtaisia elementtejä yhdisteltiin peräkkäin luomaan omanlaistaan kontrastia.


title: Swans

text: "Children of God" -levyn jälkeen Gira ilmoitti olevansa kyllästynyt yhtyeen meluisaan ulosantiin perustuvaan maineeseen ja siihen liittyviin odotuksiin. Tämän seurauksena hän päätti edelleen keventää yhtyeen musiikkia korostamalla akustisia elementtejä ja laittamalla Jarboen päälaulajan rooliin. Kaksikko tunnusteli tätä linjaa julkaisemalla levyt "Blood, Women, Roses" ja "Shame, Humility, Revenge" nimellä World of Skin (Euroopassa Skin). Näiden kahden albumin musiikki oli hidasta, yksinkertaista ja surumielistä.


title: Swans

text: Swans jatkoi muunnostaan julkaisemalla cover-singlen Joy Divisionin kappaleesta "Love Will Tear Us Apart" sekä seitsemäntuumaisena vinyylinä, CD:nä että useana eri 12-tuumaisena painoksena vuonna 1988. Osassa painoksista kappale oli Giran (punainen kansi) ja osassa Jarboen (musta kansi) laulamana. Gira on myöhemmin pitänyt julkaisua huonona ja suostui oman versionsa uudelleenpainatukseen vasta paljon Jarboen levyä myöhemmin.


title: Swans

text: Singleä seurasi kiinnitys MCA Recordsille ja siten Swansin ainoa suuren levy-yhtiön kautta julkaistu albumi, "The Burning World" (1989). Levyn tuotti Bill Laswell, mikä muutti yhtyeen äänimaailmaa selkeästi. Giran, Jarboen ja Westbergin lisäksi studiossa soittivat nyt sessiomuusikot, ja yhtyeen aiemmin leimalliset raskaat kitaraosuudet saivat väistyä folk- ja maailmanmusiikkivaikutteiden tieltä. Albumilla korostuivat nyt myös populaarimusiikin piirteet: kappaleissa oli puhdasta laulua, vaikka Giran tekstien aiheet käsittelivätkin edelleen masennusta, ahneutta ja epätoivoa. Levyllä on jopa cover bluesyhtye Blind Faithin suositusta kappaleesta "Can't Find My Way Home", joka julkaistiin myös singlenä. Vaikka Swans myöhemminkin ammensi materiaalia samanlaisista akustisista tunnelmista, Gira on myöhemmin ilmaissut jyrkästi, ettei Laswellin tyyli sopinut lainkaan Swansille.


title: Swans

text: Petyttyään suurten levy-yhtiöiden toimintaan Gira perusti oman levy-yhtiönsä Yong God Recordsin vuonna 1990. Samana vuonna Jarboe ja Gira julkaisivat viimeisen World of Skin -albuminsa "Ten Songs from Another World".


title: Swans

text: 1991 Young God Records julkaisi yhtyeen kokeellisen seitsemännen studioalbumin "White Light from the Mouth of Infinity", jossa nyt itsenäisempi Swans yhdisti aikaisemman tuotannon aggressiivisia elementtejä uuteen kevyempään tyyliin. Gira myös tuotti albumin itse.


title: Swans

text: Kokeellinen linja jatkui seuraavalla "Love of Life" -levyllä (1992) ja siitä julkaistulla "Love of Life/Amnesia" -EP:llä. "The Great Annihilator" (1994) oli paluu yksinkertaisempaan materiaaliin. "Die Tür ist Zu" (1996) oli kokonaan saksankielinen kokeilu, joka kuitenkin vastaanotettiin huonosti Saksassa.


title: Swans

text: Kyllästyttyään lopullisesti yhtyeen ristiriitaiseen maineeseen ja huonoon kohteluun mediassa Gira päätti lopettaa Swansin uran julkaisemalla eeppisen "Soundtracks for the Blind" -tuplalevyn ja tekemällä viimeisen maailmankiertueen. Viimeisten vuosien kiertuetallenteista kerättiin livelevy "Swans Are Dead".


title: Swans

text: Saatettuaan Swansin tien päätökseen Gira jatkoi musiikillista uraansa perustamalla Angels of Lightin ja jatkamalla työtään Young God Recordsissa. Hän on julkaissut levyjä myös omalla nimellään ja Body Lovers/Body Haters -yhtyeen kanssa. Jarboe jatkoi soolouraansa.


title: Swans

text: Tammikuussa 2010 Gira ilmoitti kokoavansa Swansin uudestaan levyttämistä ja keikkailua varten.. Swansin ensimmäinen uusi studioalbumi 14 vuoteen oli "My Father Will Guide Me Up a Rope to the Sky" , jonka jälkeen yhtye on keikkaillut aktiivisesti Yhdysvalloissa ja Euroopassa.


title: Håvard Solbakken

text: Håvard Solbakken (s. 9. elokuuta 1973) on norjalainen entinen hiihtäjä. Hän saavutti parhaan menestyksensä sprinttimatkoilla.


title: Håvard Solbakken

text: Arvokisoissa Solbakkenin paras saavutus on pronssimitali henkilökohtaisesta sprinttikilpailusta 2001 Lahden MM-hiihdoista. Maailmancupin kilpailuissa Solbakken oli parhaimmillaan toinen, mihin hän kykeni urallaan kahdesti. Kaikkiaan hän saavutti neljä palkintopallisijoitusta.


title: Håvard Solbakken

text: Maansa mestaruuskilpailuista "Tromsdalen SL" -seuraa edustanut Solbakken saavutti urallaan kaksi hopeista ja yhden pronssimitalin. Hän lopetti uransa vuonna 2006.


Abhasian sosialistinen neuvostotasavalta () oli lyhytaikainen neuvostotasavalta Abhasian alueella 31. maaliskuuta 1921 – 19. helmikuuta 1931. Se ei ollut varsinainen Neuvostoliiton osatasavalta, vaan sillä oli erikoinen "sopimustasavallan" asema Georgian sosialistisessa neuvostotasavallassa, jonka kautta se kuului Transkaukasian sosialistiseen federatiiviseen neuvostotasavaltaan (12. maaliskuuta 1922 lähtien; Transkaukasian SFNT vuorostaan kuului Neuvostoliittoon 30. joulukuuta 1922 lähtien). Abhasian SNT lakkautettiin vuonna 1931 ja muutettiin Abhasian autonomiseksi sosialistiseksi neuvostotasavallaksi, joka kuului Georgian SNT:hen.


title: Abhasian sosialistinen neuvostotasavalta

text: Abhasia oli aiemmin ollut Georgian demokraattisen tasavallan autonominen provinssi. Se joutui neuvostojoukkojen hallintaan, kun Neuvosto-Venäjän puna-armeija hyökkäsi Georgiaan helmi–maaliskuussa vuonna 1921. 4. maaliskuuta 1921 puna-armeija otti yhdessä paikallisten vallankumoustaistelijoiden kanssa haltuunsa Abhasian pääkaupungin Suhumin, jonne perustettiin väliaikainen neuvostohallinto, Abhasian vallankumouskomitea (revkom). 31. maaliskuuta 1921 Abhasian SNT julistettiin perustetuksi erityisessä konferenssissa, johon osallistuivat Sergo Ordžonikidze, Šalva Eliava, Efrem Ešba ja Nestor Lakoba, mutta kysymys tasavallan suhteista Georgiaan ja Venäjään jätettiin avoimeksi. 21. toukokuuta 1921 Georgian revkom toivotti tervetulleeksi uuden "itsenäisen Abhasian sosialistisen neuvostotasavallan" ja sanoi, että suhteiden laadusta pitäisi sopia tasavaltojen ensimmäisissä omissa työväen kongresseissa.


text: Lopulta 16. joulukuuta 1921 Abhasia solmi erityisen liittosopimuksen, jossa se luovutti osan päätösvallastaan Georgian SNT:lle. Sopimuksessa määriteltiin Abhasian asema "sopimustasavaltana" (ven. "dogovornaja respublika") ja siinä perustettiin sotilaallinen, poliittinen ja taloudellinen liitto kahden neuvostotasavallan välille. Abhasian SNT oli sen perusteella osittain alisteinen Georgian SNT:lle. Niinpä Abhasia liittyi Georgian SNT:n kautta Transkaukasian sosialistiseen federatiiviseen neuvostotasavaltaan 12. maaliskuuta 1922 ja Neuvostoliittoon 30. joulukuuta 1922.


text: Abhasian epäselvä asema "sopimustasavaltana" kirjoitettiin tasavallan perustuslakiin 1. huhtikuuta 1925. Sen mukaan "Abhasian SNT, yhdistyttyään Georgian SNT:hen erikoisen liittosopimuksen perusteella" oli sen kautta osa Transkaukasian SFNT:tä ja Neuvostoliittoa. Vuoden 1924 Neuvostoliiton perustuslaki kuitenkin viittasi Abhasiaan autonomisena tasavaltana.


text: 19. helmikuuta 1931 Abhasia alennettiin Josif Stalinin käskystä autonomiseksi sosialistiseksi neuvostotasavallaksi, joka kuului Georgian SNT:hen. Ilmeisesti Stalin halusi rangaista Abhasian kommunistijohtoa ja Nestor Lakobaa, sillä he eivät olleet onnistuneet kukistamaan talonpoikien vastarintaa maatalouden kollektivisointia kohtaan.


title: Työsyrjintä

text: Työsyrjintä on työrikos, jossa työnantaja syrjii työnhakijaa tai työntekijää hänen henkilökohtaisiin ominaisuuksiinsa, taustaansa tai yksityiselämäänsä liittyvien seikkojen vuoksi. Tällaisia seikkoja voivat olla esimerkiksi rotu, ihonväri, kieli, sukupuoli, ikä, perhesuhteet, seksuaalinen suuntautuminen, terveydentila, uskonto tai poliittinen toiminta tai ammatillinen toiminta tai muu näihin rinnastettavissa oleva seikka. Työsyrjintä voi liittyä työpaikasta ilmoittamiseen, työhönottoon, työtehtäviin tai palvelussuhteen kestoon, ja siihen voi syyllistyä työnantaja tai työnantajan edustaja. Suomessa yhdenvertaisuuslaki edellyttää työnhakijoiden tasavertaista kohtelua. Työelämän syrjintä kielletään myös työsopimuslaissa.


title: Työsyrjintä

text: Työsuojelupiirit (nyk. aluehallintoviraston työsuojelun vastuualueiden edeltäjiä) ovat julkaisseet vuonna 2008 selvityksen, jonka mukaan kaikilla aloilla toimivat, sekä isot että pienet yritykset ovat rikkoneet yhdenvertaisuuslakia ilmoituksissaan. Tällaisia ilmoituksia on julkaistu sekä lehdissä että työvoimahallinnon internet-sivuilla. Tyypillistä on, että työntekijältä edellytetään tiettyä ikää, sukupuolta tai täydellistä suomen kielen taitoa, tai että työntekijän pitäisi liittää kuvansa hakemukseen. Kuvan vaatiminen on perusteltua vain mallin tai näyttelijän työssä, mutta muissa ammateissa sitä voidaan pitää syrjivänä.


title: Työsyrjintä

text: Silloin kun ilmoitus on syrjivä, työsuojeluviranomaiset lähettävät yritykselle selvityspyynnön, ja mikäli yritys rikkoo lakia uudestaan, poliisille jätetään tutkintapyyntö. .


title: Työsyrjintä

text: Työnantaja ei saa työhönotossa syrjäyttää ehdokasta, joka on ansioituneempi kuin valituksi tullut, sillä yhdenvertaisuuslaki edellyttää työnhakijoiden tasavertaista kohtelua. Työnantajan pitää voida osoittaa, että valintaa ei ole tehty esimerkiksi iän tai sukupuolen perusteella, vaan sille on hyväksyttävä, esimerkiksi työn tai tehtävän laadusta johtuva syy. Sitä, onko kyseessä syrjintä vai ei, voidaan arvioida vertaamalla toisiinsa valitun ja valitsematta jääneen ansioita, kuten koulutusta tai työkokemusta. Työntekijältä on laitonta edellyttää sellaisia ominaisuuksia, jotka eivät ole välttämättömiä työn suorittamiseksi.


title: Työsyrjintä

text: Työntekijää ei saa kohdella objektiivisesti katsoen epäedullisemmin kuin muita vastaavassa asemassa olevia työntekijöitä tai kuin mitä työmarkkinoilla on yleisesti hyväksyttyä ja tavanomaista. Epäedullinen kohtelu voi koskea jotain etua, velvollisuutta, toimenpidettä, valintaperustetta tai palkkausta. Muuten kyseessä on työsyrjintärikos, ellei työnantaja osoita, että kohtelu johtuu työstä, tehtävistä tai muusta tosiseikkoihin perustuvasta syystä.. Työsyrjintärikoksen tunnusmerkit täyttyvät, jos työntekijän epäedullinen asema johtuu laissa kielletyistä tai niihin verrattavista seikoista. Silloin edellytetään, että työnantaja on tiennyt tämä seikan eikä voi osoittaa mitään työhön liittyvää, hyväksyttävää syytä sille, että työntekijä on epäedullisessa asemassa.


title: Työsyrjintä

text: Teko on rangaistava, vaikka syrjivää tarkoitusta ei voida näyttää toteen. Riittää, että työntekijä on joutunut epäedulliseen asemaan kielletystä syystä ja että tämä johtuu työnantajan toimista. Työnantaja voidaan tuomita työsyrjintärikoksesta sakkoon tai vankeuteen enintään kuudeksi kuukaudeksi..


title: Metyylioranssi

text: Metyylioranssi eli heliantiinioranssi (CHNNaOS) on atsoväri, jota käytetään pH-indikaattorina. Se on toimintatavaltaan heikko happo. Metyylioranssi muuttaa väriään punaisesta keltaiseksi pH-alueella 3,2–4,4 . Kun metyyliorassia on sekoitettu ksyleenisyanoliliuokseen, muuttaa liuos väriään violetista vihreäksi alueella 3,8–4,1 .


title: Metyylioranssi

text:
Metyylioranssia on käytetty malliyhdisteenä tutkittaessa hapen ja UV-säteilyn tehoa jäteveden puhdistuksessa.
Metyylioranssia valmistetaan sulfaniilihaposta ja N,N-dimetyylianiliinista. Reaktio tapahtuu vesiliuoksessa ja sulfaniilihapon liukoisuuden lisäämiseksi seokseen lisätään natriumkarbonaattia. Suolahapon ja natriumnitriitin lisääminen muodostaa nitrosoammoniumyhdisteen, jonka luovuttaessa protonin syntyy diatsoniumsuola. N,N-dimetyylianiliini reagoi suolan kanssa muodostaen metyylioranssia.


title: Hurrikaani Gustav

text: Hurrikaani Gustav oli seitsemäs nimetty trooppinen sykloni ja kolmas hurrikaani vuoden 2008 Atlantin hurrikaanikaudella. Arvioiden mukaan se aiheutti 112 kuolonuhria, joista 77 Haitissa, 15 Jamaikalla, kahdeksan Dominikaanisessa tasavallassa, seitsemän Louisianassa, neljä Floridassa ja yksi merellä. Lisäksi Louisianassa kuoli 41 ihmistä hurrikaanin epäsuoriin vaikutuksiin.


title: Hurrikaani Gustav

text: Gustav muodostui 25. elokuuta ja voimistui hurrikaaniksi varhain seuraavana päivänä. Myöhemmin samana päivänä se iski Haitille Jacmelin kaupunkiin. Karibialla menehtyi ainakin sata ihmistä. Dominikaanisen tasavallan uhrit kuolivat mutavyöryssä. 30. elokuuta Gustav liikkui Kuuban poikki. Satojatuhansia ihmisiä evakuoitiin, rakennuksia ja tupakkaviljelmiä vahingoittui.


title: Hurrikaani Gustav

text: Gustav jatkoi matkaansa kohti Yhdysvaltoja, missä evakuoitiin rannikkoseutujen asukkaita. 30. elokuuta se voimistui Saffirin-Simpsonin hurrikaaniasteikolla 4. luokkaan, ja sen ennustettiin voimistuvan voimakkaimpien hurrikaanien 5. luokkaan sunnuntain (31.8.) kuluessa. Gustavin lähestyessä Meksikonlahden öljykenttiä raakaöljyn maailmanmarkkinahinta nousi rajusti.


title: Hurrikaani Gustav

text: Syyskuun alkupäivinä Gustavin tuulet ja sateet aiheuttivat aineellisia tuhoja Yhdysvalloissa Louisianan, Mississippin, Alabaman, Florida, Georgian ja Arkansasin osavaltioissa. Louisianassa viisi henkilöä kuoli kaatuneiden puiden alle ja kaksi tornadon seurauksena. Floridassa hukkui neljä ihmistä.


title: Hurrikaani Gustav

text: Maa-alueille jouduttuaan myrsky ei saanut enää energiaa lämpimästä vedestä vaan heikkeni.


title: Folkearth

text: Folkearth on monikansallinen folk metal -yhtyeprojekti. Yhtyeen toisella albumilla soittaa 31 muusikkoa kahdeksasta maasta. Folkearthin kokosi liettualainen Ruslana. Liettuan lisäksi soittajia on Kreikasta, Ruotsista, Saksasta, Yhdysvalloista, Italiasta, Belgiasta, Kroatiasta, Norjasta, Venäjältä ja Espanjasta. Aiemmin on ollut mukana myös sveitsiläisiä ja itävaltalaisia.


title: Folkearth

text: Yhtye käyttää monia perinteisiä kansanmusiikin soittimia kuten viulua, säkkipilliä ja tinapillejä. Sen sanoitukset ovat saaneet vaikutteita viikinkimytologiasta. Ruotsinkielistä "Gryningssång"ia lukuun ottamatta sanoitukset ovat englanniksi.


title: Taino

text: Taino on arawakkikieliin kuuluva kuollut kieli, jota Karibian tainot puhuivat. Taino oli ensimmäinen eurooppalaisten kuulema intiaanikieli. Se oli yleisimmin käytetty kieli ympäri Karibiaa espanjalaisten sinne saapuessa.


title: Taidegalleria

text: Taidegalleria on paikka, jossa esitellään tai myydään tavallisesti kuvataidetta, kuten maalauksia, taidegrafiikkaa, veistoksia, valokuvia tai nykytaidetta ja joskus myös taideteollisuutta. Galleriassa voi olla myös performansseja tai muita esityksiä.


title: Taidegalleria

text: Sanaa taidegalleria on käytetty myös synonyyminä taidemuseolle, esimerkiksi vuonna 1882 avattu Cygnaeuksen galleria on Suomen vanhin taidemuseo. Kansallisgalleria on Valtion taidemuseon tilalle vuonna 2014 tuleva kolmen museon kokonaisuus. Taidemuseoita ovat myös Tate Gallery Englannissa ja Tretjakovin galleria Moskovassa.


title: Taidegalleria

text: Aikaisemmin taidegalleriaa kutsuttiin myös nimellä taidesalonki. Niistä pitkäaikaisin Suomessa on Strindbergin taidesalonki, joka toimi Helsingissä 1898–1991.


title: Taidegalleria

text:
Taiteen myyntigalleriat sijaitsevat yleensä liike- tai toimistohuoneiksi suunniteluissa tiloissa, jotka on saneerattu näyttelytiloiksi. Suurissa kaupungeissa saattaa olla useita galleria-alueita. Galleriassa esitetään tavallisesti joko yksityis- tai yhteisnäyttelyitä. Yleensä taidegalleriassa esitetään uutta taidetta. Galleriat saattavat erikoistua esimerkiksi nykytaiteen, valokuvauksen tai joskus yhden yksittäisen taiteilijan tuotannon esittelyyn.
Gallerian toiminnasta vastaa galleristi. Galleria voi olla joko yksityinen, tai se voi olla yhdistyksen, taiteilijaseuran tai julkisen yhteisön, kuten kunnan tai kaupungin omistuksessa.
Suomessa taidegalleria toimii yleensä siten, että teoksiaan esittävä taiteilija maksaa galleriavuokran. Siihen saattaa kuulua sopimuksen mukaan näyttelytilan vuokra, päivystys sekä muita menoja kuten avajaiskustannuksia. Galleria saattaa periä myydyistä teoksista myyntiprovision. Jotkut galleriat voivat ottaa taiteilijan teoksia myytäväksi. Yleensä galleriat laativat näyttelyohjelman useiden kuukausien ajaksi etukäteen ja taiteilijan täytyy hakea näyttelyaikaa hyvissä ajoin.
Yleensä sisäänpääsy taidegallerioihin on ilmainen. Tavallisesti gallerianäyttelyt ovat auki 3–4 viikkoa. Galleriatiloissa on taideteosten lisäksi esillä yleensä taiteilijaa, näyttelyä, gallerian toimintaa koskevaa tai muuta informaatiota. Näyttelystä julkaistaan teosluettelo, jossa on teosten tiedot sekä hinnat. Myydyt teokset merkitään punaisella ja varatut teokset vihreällä merkillä.


title: Gösta Ekman

text: Hans Gösta Gustaf Ekman (28. heinäkuuta 1939 Tukholma, Ruotsi – 1. huhtikuuta 2017 Tukholma) oli ruotsalainen näyttelijä, Ekmanien teatterisuvun kuuluisimpia jäseniä. Hän esitti poliisi Martin Beckiä Sjöwallin ja Wahlöön kirjojen filmatisoinneissa vuosina 1993–1994. 1980-luvulla hän esitti yhtä "Veijarikopla"-elokuvien ("Jönssonligan") päähenkilöä, Charles-Ingvar ”Sickan” Jönssonia. Vuonna 1978 hän esitti nimiosaa Tage Danielssonin ohjaamassa komediassa "Picasson seikkailut".


title: Gösta Ekman

text: Ekman paitsi näytteli, myös ohjasi, käsikirjoitti, tuotti ja sävelsi. Hän aloitti uransa ohjaajan apulaisena aluksi isänsä ohjaamissa elokuvissa ja työskenteli myöhemmin myös Ingmar Bergmanin kanssa. Hänen näyttelijänuransa alkoi vuonna 1956. Vaikka Ekman tunnetaan parhaiten komediarooleista, hän teki näyttämöllä ja elokuvissa vakaviakin osia. Hän oli Tukholman kaupunginteatterin vakituinen näyttelijä 1960- ja 1970-luvulla.


title: Gösta Ekman

text: Gösta Ekmanin isä oli ohjaaja ja näyttelijä Hasse Ekman. Myös Ekmanin isoisä oli nimeltään Gösta Ekman ja Ruotsin tunnetuimpiin kuulunut teatterinäyttelijä. Hän esiintyi myös mykkäelokuvissa 1920- ja 1930-luvulla.


title: Basilica Aemilia

text: Basilica Aemilia on raunio Forum Romanumin alueella Roomassa. Basilica Aemilia rakennettiin 179 eaa. Sen rakennuttajana toimi Aemilian suku, josta basilika on saanut nimensä. Basilica Aemilia toimi oikeussalina ja kauppapaikkana. Se oli kaksikerroksinen ja 102 metriä pitkä. Tulipalo vahingoitti 200-luvulla jaa. rakennusta mittavasti, jolloin se entisöitiin alkuperäiseen ulkonäköönsä. Toinen tulipalo tuhosi basilikan lopullisesti 400-luvulla.


title: Basilica Aemilia

text: Taide ja Arkkitehtuuri Rooma. Brigitte Hintzen-Bohlen, Könemann 2006


title: Arto Koskinen (muusikko)

text: Arto Tapio "Mamba" Koskinen (s. 20. maaliskuuta 1947 Karstula) on suomalainen muusikko. 1960-luvulla Koskinen soitti mm. yhtyeessä The Five Yes yhdessä Rauli Badding Somerjoen kanssa ja oli mukana yhtyeessä Suomen talvisota 1939–1940 ja muissa M. A. Nummisen projekteissa sekä Jormas-yhtyeessä. 1970-luvulla Koskinen perehtyi intialaiseen musiikkiin ja perusti yhtyeen Middle Earth Band. 1980-luvulla Koskisella oli yhtye nimeltä Karuna. Vuonna 2005 ilmestyi pianosävellyssarja "Fuga Indiana".


title: Castorin ja Polluxin temppeli

text: Castorin ja Polluxin temppeli on raunio Forum Romanumin alueella Roomassa. Se valmistui 484 eaa. Temppeli perustettiin kiitollisuuden osoituksena jumalkaksosille Castor ja Pollux (dioskuurit), joiden uskottiin olleen Rooman valtakunnan puolella Regilluksen taistelussa 499 eaa. Temppelin toinen nimi on Dioskuurien temppeli. Keisariajalla temppelissä säilytettiin valtion mittoja ja painoja. Temppelistä on jäljellä enää kolme keisari Tiberiuksen aikaista 12 metriä korkeaa pylvästä.


title: Venuksen ja Rooman temppeli

text: Venuksen ja Rooman temppeli () on keisariaikainen temppeli Forum Romanumin alueella Roomassa. Sen rakennutti Hadrianus vuonna 121 Neron Domus Aurean eteishallin paikalle. Temppeli oli pyhitetty Venus Felixille ja Roma Aeternalle, keisariperheen ja Rooman kaupungin suojelijalle. Temppeli oli aikoinaan Rooman suurin ja mahtavin.


title: Venuksen ja Rooman temppeli

text: Venuksen ja Rooman temppeli oli rakenteeltaan ainutlaatuinen, sillä siinä oli kaksi cellaa, joiden apsikset olivat vastatusten. Kokonaisuus lepäsi epätavallisen kookkaalla podiumilla, jonka mitat olivat 145 x 100 metriä. Podiumin äärilaidoilla kiersi ympärysmuuri, "peribolos", joka oli koristeltu egyptiläisestä graniitista veistetyillä pylväillä.


title: Venuksen ja Rooman temppeli

text: Korinttilaista tyyliä edustava varsinainen temppeli oli "dekastyylinen" (kymmenen pylvästä päädyissä) ja "pseudodipteraalinen", eli cellaa kiertävää leveätä peristyyliä ympäröi yksinkertainen rivi pylväitä, joiden halkaisija oli 1,8 metriä. Tiilellä verhoillusta betonista rakennettu temppeli oli päällystetty marmorilaatoilla.


title: Venuksen ja Rooman temppeli

text: Sisätilat oli koristeltu porfyyripylväin, mutta niistä on marmorilattian lisäksi säilynyt vain osa cellan seinää ja kasetoitua holvia. Läntisessä osassa temppeliä oli Rooman patsas, itäisessä Venuksen, joka katsoi Colosseumille.


title: Venuksen ja Rooman temppeli

text: Maxentius kunnosti temppelin 300-luvulla. Temppelin myöhemmistä kohtaloista ei ole tietoa, mutta keskiajalla sen sisään rakennettiin "Santa Francesca Romanan" kirkko, jonka romaanista tyyliä edustava kellotapuli kohoaa edelleen temppelin cellan paikalla.


title: Martin Brushane

text: Karl Martin Ragnar Brushane (salanimi "Kari Tammi", 4. tammikuuta 1946 – 15. elokuuta 2008) oli suomalainen jazzrumpali ja trumpetisti, jonka alaa olivat erityisesti swing, jazz ja blues. Hän on ollut mukana suomalaisissa yhtyeissä 1960-luvulta lähtien, ja ensimmäinen niistä oli The Savages, joka voitti 1964 kitarayhtyeiden SM-kilpailut. Muita yhtyeitä olivat The Islanders ja The Sounds. Hänellä oli myös omia yhtyeitä, joista merkittävin oli Martin Brushane Big Band. Hän perusti 1974 äänitysstudion (BG Studio) yhdessä Robi de Godzinskyn kanssa. Muutaman vuoden kuluttua Martin jatkoi studion pyörittämistä yksin ja nimeksi tuli Studio Brushane. Brushane kuului musikaaliseen sukuun ja oli koko elämänsä tekemisissä musiikin ja viihteen kanssa. Erinomaisena rumpalina nuori Brushane oli mukana alusta lähtien rautalankamusiikissa. 1960–1970-luvulla Brushane toimi televisiossa studio-ohjaajana kymmenkunta vuotta.


title: Martin Brushane

text: Martin Brushanen vanhemmat kuuluivat sodanjälkeiseen jazz-muusikkosukupolveen ja tätä kautta lapset saivat vaikutteet ja rakkauden bigband-musiikkiin. Martin Brushane Big Band perustettiin jo 1967 ja oli pitkäaikaisin ja ehkä tunnetuin hänen orkestereistaan. Orkesterin kiinteään runkoon kuuluivat vuosien mittaan äiti Anneli, isä Ole, setä Åke, sisko Annika, poika Mika ja lisäksi suuri joukko kavereita ja tunnettuja jazz-muusikoita. Parhaimmillaan orkesterissa oli kolme polvea Brushaneja. Martin Brushane Big Band raivasi tietä ja markkinoita muille orkestereille televisioesiintymisillä ja konserteilla solisteinaan muun muassa Katri Helena, Anneli Sistonen ja Inga Sulin. Martin johti orkesteria aina tyylikkäästi valkoiseen smokkiin pukeutuneena ja soitti myös trumpettisooloja sekä steppasi.


title: Martin Brushane

text: Martinin synnynnäinen musikaalisuus oli erinomainen avu äänittäjän työssä, jossa hän toimikin muusikontyönsä ohella elämänsä loppuun. Martinin luonteen peruspiirteisiin kuului ystävällinen optimismi ja kyky tulla toimeen kaikkien kanssa. Erityisen arvostettu oli hänen kykynsä äänittää puhaltimia ja muuta akustista musiikkia. Vuosien mittaan Studio Brushanessa vierailivatkin suunnilleen kaikki Esa Pakarisesta UMO-jazzorkesteriin.


title: Martin Brushane

text: Martin Brushane on haudattu Kulosaaren hautausmaalle.